Maungtintyin: စီးပွါးရေးရှု့ထောင့်အပေါ် မြတ်ဗုဒ္ဓ၏အမြင် သို့မဟုတ် ရင်းနှီးမြှုပ်နှံမှုနှင့် ဘောဂသုခ\nစီးပွါးရေးရှု့ထောင့်အပေါ် မြတ်ဗုဒ္ဓ၏အမြင် သို့မဟုတ် ရင်းနှီးမြှုပ်နှံမှုနှင့် ဘောဂသုခ\nမြတ်ဗုဒ္ဓ၏ဒေသနာတော်များသည် အနာဂတ်ပြန်လည်မွေးဖွါးမှုအတွက် လက်ရှိပျော်ရွှင်မှုကို အချိန်ရွှေ့ဆိုင်းထားမည်ဖြစ်သော ဘာသာရေးဆိုင်ရာ ဆင်ခြင်စဉ်းစားမှုအပေါ်မှာသာလျင် အခြေခံထားသည်။ အသက်ရှင်နေထိုင်စဉ်အတွင်း သူတို့၏ဘ၀ကို အမြဲတမ်း ပျော်ရွှင်မှုမရအောင် ဘ၀၏ဆိုးပြစ်များနှင့်ပတ်သက်၍ အဆက်မပြတ် တနှုန်းနှုန်းစဉ်းစားနေရန် သူ၏နောက်လိုက်များကို မျော်လင့်ထားသည်။ ဤကဲ့သို့ အချို့သူများက ယုံကြည်ကြ၏။\nသုခ-ဆိုတာက ချမ်းသာခြင်းပါ။ လူတိုင်းချီတက်နေတာက အဲဒီ သုခ-ဆိုတဲ့အရာကို ရရှိဖို့ ဖြစ်ပါတယ်။ ဒီသုခ ဆိုတဲ့ ချမ်းသာခြင်းနဲ့ပတ်သက်လို့ အယူအဆကလည်း အမျိုးမျိုးပါ။\nဥစ္စာပစ္စည်းပိုင်ဆိုင်မှုကသာ စိတ်ချမ်းသာမှုကို ဖြစ်စေနိုင်တယ်-လို့ အချို့က ယူဆပါတယ်။\nစိတ်ချမ်းသာမှုမှာ ဥစ္စာပစ္စည်းပိုင်ဆိုင်မှုနဲ့ သက်ဆိုင်မှု မရှိဘူး-လို့ ယူဆသူလည်း အများသားပါ။\nဥစ္စာပစ္စည်းပိုင်ဆိုင်မှုနဲ့ စိတ်ချမ်းသာမှုဟာ တစ်ခုနဲ့တစ်ခု အထောက် အကူပြုနေတယ်-လို့ သုံးသပ်ပြောဆိုမှုများလည်း ရှိနေတာပါ။\nကျမ်းဂန်များမှာ တွေ့ရတာကတော့ သုခအမျိုးအစားက တော်တော်များပါတယ်။ အဲဒီများစွာထဲကမှ ဒီနေရာမှာ လောကုတ္တရာဘောင်ထဲက လက်လှမ်းမမီတဲ့ သုခတွေကို မပြောဘဲ သာမန်လူတို့နှင့်သက်ဆိုင်တဲ့ သုခ၊ ဒါမှ မဟုတ် ရုပ်ဝတ္ထုပိုင်းဆိုင်ရာ သုခ၊ တစ်နည်းအားဖြင့်တော့ လောကီဆိုင်ရာသုခများကိုပဲ ပြောကြည့်ချင်ပါတယ်။\nအဲဒီသုခများကိုတော့ ဂိဟိသုခ၊ ကာမသုခ၊ ဥပဓိသုခ၊ သာသ၀သုခ၊ သာမိသသုခ၊ အနရိယသုခ၊ ကာယိကသုခ၊ သာတသုခ - ရယ်လို့ အမည်အမျိုးမျိုးဖြင့် တွေ့နိုင်ပါတယ်။ ကာမဂုဏ်ကို အကြောင်းပြု၍ဖြစ်တဲ့ ချမ်းသာ - ကာမသုခ၊ လောကမှာ အကျုံးဝင်တဲ့ချမ်းသာ - ဥပဓိသုခ၊ ပုထုဇဉ်တို့ရဲ့ ချမ်းသာ အနရိယသုခ၊ ကိုယ်မှာဖြစ်တဲ့ ချမ်းသာ ကာယိကသုခ၊ သာယာအပ်သောသဘောရှိတဲ့ ချမ်းသာ သာတသုခ-စသဖြင့် ခေါ်ပါတယ်။ ဒါတွေ အားလုံးဟာ သာမန်လူသားတွေနဲ့ စပ်ဆက်နေတဲ့ချမ်းသာတွေပဲ ဖြစ်ပါတယ်။ သူသူကိုယ်ကိုယ် လိုလားတောင့်တနေတဲ့အရာတွေဆိုယင်လည်း မှားမယ်မဟုတ်ပါ။\nလိုချင်တယ်၊ ဆာလောင်မွတ်သိပ်တယ်၊ အိုမင်းတယ်-ဆိုတာကို ရောဂါလို့ ဆိုပါတယ်။ ကမ္ဘာဦးလူသားတွေမှာ အဲဒီရောဂါသုံးမျိုးပဲ ရှိခဲ့တယ်လို့ ကျမ်းဂန်များက ပြောပါတယ်။ ဒီတော့ လိုချင်တဲ့ ရောဂါဟာ ကမ္ဘာဦးအစကတည်းက ပါလာတာဖြစ်တော့ သူသူကိုယ်ကိုယ် လိုချင်တောင့်တကြတာဟာ ထူးထူးဆန်းဆန်းတော့ မဟုတ်ပါဘူး။ လူသားတစ်ယောက်အဖြစ် ပေါက်ဖွားလာကတည်းက ပါလာတာကလည်း ဒီလိုချင်တောင့်တမှုဆိုတဲ့ အရာပဲ ဖြစ်ပါတယ်။\nလောကမှာ အလိုရှိအပ် နှစ်သက်အပ် မြတ်နိုးအပ် ခဲယဉ်းသဖြင့် ရအပ်တဲ့အရာတွေက များစွာပါ။ အဲဒီများစွာထဲမှာ ဒီလေးမျိုးလည်း ပါဝင်ပါတယ်။\n(၁) တရားနဲ့ လျော်ညီစွာ စည်းစိမ်ဥစ္စာတွေကို ရရှိချင်ကြတယ်။\n(၂) အဲဒီလို တရားနဲ့အညီ စည်းစိမ်တွေရပြီးတဲ့အခါမှာ ဆွေမျိုး မိတ်သင်္ဂဟဖြစ်တဲ့ အခြံအရံတွေကို ရောက်လာစေလိုကြတယ်။\n(၃) စည်းစိမ်တွေလည်းရ အခြံအရံတွေလည်း ပြည့်စုံတဲ့အခါ အသက်ရှည်ချင်လာကြတယ်။\n(၄) အဲဒီသုံးခုပြည့်စုံယုံတင်မကဘူး သေလွန်တဲ့အခါမှာလည်း ကောင်းတဲ့ဘုံဘ၀ကို ရောက်လိုကြပြန်ပါတယ်။\nတရားနဲ့လျော်ညီစွာ စည်းစိမ်ဥစ္စာတွေကို ဖြစ်စေချင်ကြတယ်-ဆိုတာနဲ့စပ်ဆက်လို့ “ ကြီးကျယ်တဲ့ စီးပွါးရေး အောင်မြင်မှုတွေရဲ့ နောက်ကွယ်မှာ မလွတ်ကင်းတဲ့ ဥပဒေတစ်ခု ရှိစမြဲ” ဆိုတဲ့ စကားပါ။ ဒီစကားအရ တရားနဲ့လျော်ညီဖို့ဆိုရာမှာ စီးပွါးရေးလုပ်ကိုင်နေတဲ့ အောင်မြင်သူစီးပွါးရေးသမားများသာ နားလည်နိုင်မယ့်အရာ ဖြစ်မှာပါ။\nဆိုခဲ့ပြီးတဲ့စကားများအရ လူသားတွေတောင့်တလိုချင်ကြတဲ့အရာထဲမှာ ပစ္စည်းဥစ္စာပိုင်ဆိုင်မှုဟာ အရေးပါနေတယ်ဆိုတာပါ။ မရသေးတဲ့စည်းစိမ်တွေ ရရှိစေပြီး ရပြီးသားတွေကို တိုးပွါးစေနိုင်မဲ့ အောင်မြင်တဲ့ စီးပွါးရေးရှင် တစ်ယောက်အဖြစ် ပြည့်စုံရမယ့်အချက်များကို ဒီလို့ ပြဆိုထားပါတယ်။ ဘာတွေလဲဆိုယင်တော့\n(၁) နံနက် အခါမှာ ရောင်းဝယ်မှုအလုပ်ကို ရိုရိုသေသေ စီရင်ပြုလုပ်ရပါ့မယ်။\n(၂) နေ့လယ်အခါမှာ ရောင်းဝယ်မှု အလုပ်ကို ရိုရိုသေသေ စီရင်ပြုလုပ်ရပါ့မယ်။\n(၃) ညချမ်းအခါမှာလည်း ရောင်းဝယ်မှုအလုပ်ကို ရိုရိုသေသေ စီရင်ပြု လုပ်ရပါ့မယ်။\nဒီအလိုအရ စီးပွါးရေးအောင်မြင်လိုသူဟာ နံနက်, နေ့, ည အချိန်ပြည့် စီးပွါးရေးအပေါ်မှာပဲ အာရုံကို စူးစိုက်ထားပါလို့ မိန့်ဆိုထားခြင်းပါ။ စိတ်ဓာတ်ပိုင်းဆိုင်ရာက အမြဲတမ်း တက်ကြွနေဖို့လိုအပ်သလို အလုပ်ကိုလည်း ရိုသေလေးစားပါလို့ ပြောနေပါတယ်။ ပျင်းရိခြင်း၊ မေ့လျော့ခြင်း၊ ၀ီရိယမရှိခြင်း၊ မစောင့်စည်းခြင့်၊ အအိပ်ကြူးခြင်း၊ မပျော်မွေ့ ခြင်း-ဆိုတဲ့ စီးပွါးဥစ္စာမတည်ကြောင်း ၆-ခုထဲက အလုပ်မှာ မပျော်မွေ့သူ ပါဝင်နေတော့ သူ့ရဲ့အပြန်အာဖြင့် အလုပ်မှာပျော်မွေ့နေဖို့ လိုအပ်တယ်ဆိုတာပါ။\nအဲဒါအပြင် ဒါတွေနဲ့ ပြည့်စုံမယ်ဆိုယင်တော့ မကြာမီမှာပဲ စည်းစိမ်တွေ များပြားခြင်းသို့ ရောက်မယ်လို့ ဆိုပါတယ်။\n(၂) ညဏ်နှင့်ယှဉ်တဲ့ ၀ီရိယထူးရှိခြင်း၊\n(၃) အမှီကောင်းနှင့် ပြည့်စုံခြင်းတို့ ဖြစ်ပါတယ်။\nဒီနေရာမှာ မျက်စိအမြင်ရှိခြင်း-ဆိုတာကတော့ “ ပစ္စည်းကို ၀ယ်ပြီး ပြန်ရောင်းမယ်ဆိုယင် အရင်းအနှီးကတော့ ဘယ်လောက်ကုန်နိုင်တယ်။ အမြတ်အစွန်းက ဘယ်လောက် ပြန်ရနိုင်တယ်” အဲသလို တွက်ချက်နားလည်ထားခြင်းပါ။ ညဏ်နှင့်ယှဉ်တဲ့ ၀ိရီယထူးရှိခြင်း-ဆိုတာကတော့-“ပစ္စည်းကို ၀ယ်ရာမှာဖြစ်စေ၊ ရောင်းရာမှာ ဖြစ်စေ ကျွမ်းကျင်လိမ္မာပါးနပ်တယ်” အဲသလို အရောင်းအ၀ယ် ကျွမ်းကျင်ထားခြင်းပါ။ အမှီကောင်းနဲ့ ပြည့်စုံခြင်း-ဆိုတာကတော့ ဒီလိုပါ။ အခြား စီးပွါးရှင် သူဌေးသူကြွယ်ကုန်သည်တွေက-“ စီးပွါးရေးကို လုပ်နေတဲ့ ဒီပုဂ္ဂိုလ်ဟာ မျက်စိအမြင်လည်းရှိတယ်၊ ညဏ်နှင့်ယှဉ်တဲ့ ၀ီရိယထူးလည်း ရှိတယ်၊ ဇနီးမယား သားသမီးများကို လုပ်ကိုင်ကျွေးမွေး ပြုစုစောင့်ရှောက်နိုင်တယ်၊ ငါတို့ကိုလည်း ရံခါရံခါ အတိုး ပေးဆပ်ဖို့လည်း စွမ်းနိုင်တယ်” လို့ ယုံကြည့်ကြပါတယ်။ ဒါ့ကြောင့် သူတို့က“ မိတ်ဆွေ! ငါတို့ဆီက ဒီကုန်ပစ္စည်းတွေကို ယူပြီး ဇနီးမယား သမီးသားတို့အား ပြုစုလုပ်ကျွေးစောင့်ရှောက်ပါ၊ ငါတို့ကိုလည်း ရံခါရံခါ အတိုးကို ပေးဆပ်ပါ” လို့ ကုန်ပစ္စည်းများဖြင့် ဖိတ်ကြားကြပါတယ်။ ဒါကတော့ လုပ်ရည်ကိုင်ရည်ရှိမှုအပေါ်မှာ အခြေခံပြီး ယုံကြည်မှုရှိလို့ တစ်ဖက်စီးပွါးရှင်က သူထံမှာ ရင်းနှီးမြုပ်နှံထားခြင်းပါ။\nဒီတော့ တစ်နံပါတ်က အရင်းအနှီးနဲ့အမြတ်အစွန်းကို တွက်ချက်နားလည်ထားခြင်းပါ။ နံပါတ်နှစ်က အရောင်းအ၀ယ်မှာ ကျွမ်းကျင်လိမ္မာပါးနပ်ဖို့ကို ပြောတာပါ။ သုံးနံပါတ်က စီးပွါးရေးကိုလုပ်မယ့်သူက အခြားသူတစ်ပါးအား မိမိရဲ့စွမ်းရည်ကို ယုံကြည်လာအောင် ဆွဲဆောင်ထားနိုင်ခြင်းပါ။\nဖော်ပြခဲ့တဲ့အချက်တွေကတော့ ဥစ္စာပစ္စည်းတိုးပွါးဖို့အတွက် ညွန်ပြထားတဲ့ စီးပွါးရေးလုပ်နည်းကိုင်နည်းများပါ။ အဲဒီလို့ စီးပွါးရေးတွေ ရှာဖွေလုပ်ကိုင်ကြရာမှာ တစ်ဦးနဲ့တစ်ဦး ရည်ရွယ်ချက် ကွဲပြားသွားပြန်ပါတယ်။\nဒီနေရာမှာ တစ်ဖက်မြင်သူဆိုတာက မရသေးတဲ့စည်းစိမ်ကို ရရှိအောင် စွမ်းဆောင်နိုင်တယ်။ ရပြီးသားစည်းစိမ်တွေကိုလည်း တိုးပွါးများပြားအောင်လုပ်နိုင်တဲ့ မျက်စိရှိပါတယ်။ ဒါပေမယ့် ကုသိုလ် အကုသိုလ်၊ အပြစ်ရှိ မရှိ၊ အယုတ် အမြတ်၊ အဖြူ အမဲဆိုတာကိုတော့ မြင်နိုင်တဲ့မျက်စိ မရှိပါဘူး။ ဒါ့ကြောင့် သူက စည်းစိမ်းဥစ္စာကို ရမယ်ဆိုလျင် တရားခြင်း မတရားခြင်းစသည်တို့ကို မကြည့်တော့ပါဘူး။ စုဆောင်းဖို့ကိုပဲ စိတ်ဝင်စားသလို ရှာဖွေမှုမှာလည်း ကျွမ်းကျင်ပါတယ်။ ရှာဖွေလုပ်ကိုင်ခြင်းများဟာလဲ ကာမဂုဏ်ကို အပြည့်အ၀ခံစားဖို့ပဲ ရည်စူးပြီး လုပ်ကိုင်နေပါတယ်။ ဒါကိုပဲ ရုပ်ပိုင်းဆိုင်ရာကို ဗဟိုပြုထားပြီး စိတ်ပိုင်းဆိုင်ရာကို မြှင့်တင်ဖို့ စိတ်မ၀င်စားသူလို့ ဆိုနိုင်ပါတယ်။ လုံးဝကန်းသူဆိုတာကတော့ ရုပ်ပိုင်ဆိုင်ရာပစ္စည်းဥစ္စာကို ရှာဖွေနိုင်စွမ်း မရှိသလို စိတ်ပိုင်းဆိုင်ရာကို ဘယ်လို မြှင့်တင်ရမယ်ဆိုတာကိုလည်း နားမလည်သူပါ။ သူ့အတွက် ကာမဂုဏ်သုခရဲ့အဓိပ္ပါယ်ကို ဖွင့်ဆိုနိုင်စွမ်းမရှိသလို မြင့်မြတ်တဲ့အရာတွေကိုလည်း ထိတွေ့ခွင့်မရရှာပါဘူး။ နှစ်ဖက်မြင်သူဆိုတာကတော့ လိုချင်တဲ့ ပစ္စည်းဥစ္စာကို ရယူနိုင်စွမ်းရှိသလို စိတ်ဓာတ်ပိုင်းဆိုင်ရာ မြှင့်တင်ထားနိုင်စွမ်းရှိသူ ဒါမှမဟုတ် မြင့်မြတ်တဲ့အရာတွေကို သူ့နဲ့အတူလက်တွဲ ခေါ်ဆောင်သွားနိုင်သူပါ။ ဒါကိုပဲ ဘာသာတရားနယ်ပယ်ကစကားနဲ့ ပြောမယ်ဆိုယင်တော့ ပစ္စုပ္ပန် သံသရာ အကျိုးစီးပွါးကို နားလည်ကျင့်သုံးနေတယ်လို့ ဆိုတာပါ။\nဒီနေရာမှာ ဆက်လက်ပြောချင်တာက ရရှိပြီးဖြစ်တဲ့ စီးပွါးဥစ္စာကို နောက်ထပ်တိုးပွါးဖို့နဲ့ တည်တံ့နေဖို့ဆိုတဲ့ ရင်းနှီးမြှုပ်နှံမှုအပိုင်းကိုပါ။ ရင်းနှီးမြှုပ်နှံကြသည်ဆိုရာမှာ အချို့က ရေ-မီး-မင်း-ခိုးသူ-ကြွေးမြီ-ငတ်မွတ်မှုတွေ ဖြစ်ပေါ်လာယင် အချိန်မရွေး ထုတ်သုံးနိုင်ဖို့အတွက် ရှေးခေတ်က မြေကြီးထဲမှာ မြုပ်နှံကြပါတယ်။ ဒါပေမယ့် စိတ်မချရပါဘူး။ အဲဒီ မြှုပ်ထားတဲ့နေရာက ရွေ့ ရှားသွားတတ်ပါတယ်။ မြှုပ်ထားတဲ့သူကိုယ်တိုင်ကလည်း မေ့လျော့နေနိုင်ပါတယ်။ နဂါးတွေက နေရာပြောင်းတတ်သလို ဘီလူးတွေက ယူထားတတ်ပါတယ်။ မချစ်အပ်တဲ့ အမွေခံတွေက တူးဖော်ထုတ်ဆောင်တတ်ပါတယ်။ ကုသိုလ်ကံကုန်တဲ့အခါမှာ အဲဒါတွေ အလိုလို ကုန်ဆုံးသွားနိုင်တယ်-လို့ ဆိုပါတယ်။ ဒီနေရာမှာတော့ ကုသိုလ်ကံတို့ နဂါးတို့ ဘီလူးတို့ဆိုတဲ့ မမြင်နိုင်တာတွေကို ချန်ထားလို့ အခြားအရာတွေကတော့ ငြင်းကွယ်စရာမရှိတဲ့ အချက်တွေ ဖြစ်ပါတယ်။ ဒီနည်းကိုတော့ မျက်မှောက်ခေတ်မှာ ကျင့်သုံးသူ နည်းပါးသွားပြီဟု ပြောနိုင်ပါတယ်။ ဒါပေမယ့် အဲဒီမြေကြီးထဲမြှုပ်နှံခြင်းအစား မီးခံသေတ္တာများ၊ ဘဏ်များနှင့် အာမခံကုမ္မဏီများက အစားထိုးနေရာဝင်ယူသလားဆိုတာကတော့ စဉ်းစားစရာပါ။\nဒါ့အပြင် နောက်ထပ် ရင်းနှီးမြှုပ်နှံကြတာကတော့\n(၁)လယ်-ယာ-မြေ-ဥယျာဉ် စသဖြင့် ရွှေ့ ပြောင်းလို့မရတဲ့ အရာတွေပေါ်မှာ ရင်းနှီးမြှုပ်နှံထားခြင်း ထာဝရဥစ္စာ၊\n(၂) ကျွဲး-နွား-ဆင်း-မြင်း စသဖြင့် ရွှေ့ ပြောင်းလို့ရတဲ့အရာတွေအပေါ်မှာ ရင်းနှီးမြှုပ်နှံထားခြင်း ဇင်္ဂမဥစ္စာ၊\n(၃) ရွှေ-ငွေ-ကျောက်သံ ပတ္တမြား စသဖြင့် ရင်းနှီးမြှုပ်နှံထားခြင်း သံဟာရိမဥစ္စာ၊\n(၄)သိပ္ပံပညာ-၀ိဇ္ဇာပညာ-နည်းပညာ၊ စသဖြင့် အသိပညာ-အတတ်ပညာအပေါ်မှာ ရင်းနှီးမြှုပ်နှံထားခြင်း အင်္ဂသမဥစ္စာ-တို့ ဖြစ်ပါတယ်။ (၅)ကုသိုလ်ကောင်းမှုပြုလုပ်ခြင်းဆိုတဲ့ ရင်းနှီးမြှုပ်နှံမှုကတော့ အနုဂါမိကဥစ္စာလို့ ဆိုပါတယ်။\nဒီမှာလည်း အနုဂါမိကဥစ္စာကို ခနဘေးချထားကြပါစို့။ မြှုပ်နှံမှုလေးမျိုးဖြစ်တဲ့ ထာဝရ၊ ဇင်္ဂမ၊ သံဟာရိက၊ အင်္ဂသမ -ဆိုတဲ့ ရင်းနှီးမြှုပ်နှံမှုများဟာ ယနေ့တိုင် ကျင့်သုံးနေဆဲဖြစ်ပါတယ်။ ဒီအထဲမှာလဲ ရုပ်ပိုင်းဆိုင်ရာရင်းနှီးမြှုပ်နှံမှုဖြစ်တဲ့ ထာဝရ၊ ဇင်္ဂမ၊ သံဟာရိက-ဆိုတဲ့အရာတွေဟာ အသိပညာ အတတ်ပညာကို ရင်းနှီးမြှုပ်နှံခြင်းဖြစ်တဲ့ အင်္ဂသမဥစ္စာနဲ့ ကင်းလို့မရဘူးဆိုတာပါ။ အသိပညာ၊ အတတ်ပညာကို ရင်းနှီးမြှုပ်နှံထားခြင်းသည်ပင် အခြား ထာဝရ-ဇင်္ဂမ-သံဟာရိက-တို့ကိုလည်း ရင်းနှီးမြှုပ်နှံပြီးသား ဖြစ်နိုင်ပါတယ်။ အသင်္ဂမဥစ္စာဖြစ်တဲ့ အသိပညာ အတတ်ပညာများကို ရင်းနှီးမြှုပ်နှံထားတဲ့ လူမျိုးများ၊ နိုင်ငံများသာ ယနေ့မျက်မှောက်မှာ ကမ္ဘာ့ထိပ်တန်းလူမျိုး၊ ထိပ်တန်းနိုင်ငံများအဖြစ် ရပ်တည်နေတယ်ဆိုတာ သိမြင်ပြီး ဖြစ်နိုင်ပါတယ်။\nနောက်ထပ် ဆက်လက်ဖော်ပြမဲ့အပိုင်းက ရလာတဲ့ စည်းစိမ်ဥစ္စာတွေကို သုံးဆောင်ခံစားမှုအပိုင်းပါ။ ရရှိလာတဲ့ ဥစ္စာပစ္စည်းတွေကို သုံးဆောင်ခံစားခြင်းဖြင့် သင့်တင့်လျောက်ပတ်စွာ ပြုနိုင်တဲ့အချက်တွေ ဒါမှမဟုတ် အကျိုးရလဒ်တွေ ရှိပါတယ်။ အဲဒါတွေကတော့ ရှာဖွေလို့ရရှိခဲ့တဲ့ စည်းစိမ်တို့ဖြင့် မိမိကိုယ်ကိုယ် ချမ်းသာစေပါတယ်။ နှစ်သက်စေပါတယ်။ ချမ်းသာကို ကောင်းစွာဆောင်နိုင်စွမ်းရှိပါတယ်။ အဲသလိုပါပဲ မိမိနဲ့စပ်ဆက်နေတဲ့ အမိ အဖ၊ သားသမီး၊ ဇနီးမယား၊ ဆွေမျိုး၊ အလုပ်သမား-တွေကိုလည်း ချမ်းသာစေပါတယ်။ နှစ်သက်စေပါတယ်။ ချမ်းသာကို ကောင်းစွာဆောင်နိုင်စေပါတယ်။\nတကယ်တော့ လူတစ်ဦးတစ်ယောက်ရဲ့ စည်းစိမ်ဥစ္စာပြည့်စုံမှုဟာ ကိုယ်နဲ့စပ်ဆက်နေတဲ့ အခြားသူတွေကို အထောက်အကူပြုနေသလို အခြားစပ်ဆက်သူများကလည်း ကိုယ့်ကို ပြန်လည်လို့ အထောက်အကူ ပြုနေပါတယ်။ အထောက်အကူပြုခြင်းများစွာထဲက ဒီနေရာမှာ ဇနီးမယားရဲ့ အရေးပါမှုကို ပြောကြည့်ချင်ပါတယ်။ ဘဏ္ဍာတို့တွင် မိန်းမဘဏ္ဍာသည် အမြတ်ဆုံးလို့ ဆိုထားတဲ့အတွက် ချစ်သော ယုံကြည်ရသော ဇနီးတစ်ယောက်ရှိခြင်းဟာ မင်္ဂလာတစ်ပါးလို့ ယူဆရမှာပါ။ ဒါနဲ့စပ်ဆက်လို့ “ All great people have had women behind their successes. ကြီးကျယ်ထင်ရှားတဲ့လူများရဲ့ အောင်မြင်မှုနောက်ကွယ်မှာ ဇနီးမယားရှိတယ်” ဆိုတဲ့ စကားပါ။\nနောက်တစ်ခုက ပြည့်စုံတဲ့စီးပွါးရှင်တစ်ယောက်ဟာ ကုန်ခမ်းသွားခြင်းများစွာထဲက စီးပွါးဥစ္စာတွေကို ဘယ်လိုနည်းနဲ့ ကုန်ခမ်းစေမလဲဆိုတဲ့အပိုင်းပါ။ အဆွေအမျိုးများကို ပေးကမ်းရပါမယ့်။ ဧည့်သည်တို့ကို ပေးကမ်းရပါ့မယ်။ သေလွန်ပြီးတဲ့ အဆွေအမျိုးတွေအတွက် ရည်စူးပြီး ပေးလှုပူဇော်ရပါ့မယ်။ အာဏာပိုင်ဆိုင်သူများ၊ တနည်းအားဖြင့်တော့ မင်းအားပူဇော်ရပါ့မယ်။ နတ်တွေကိုလည်း ခြွင်းချန်ထားလို့ မရဘူးဆိုတာပါ။ အဲသလိုပါပဲ မြင့်မြတ်တဲ့ သမဏဗြဟ္မဏတွေကို လှုဒါန်းခြင်း ပြုလုပ်ကြရပါ့မယ်။ ဒီသုံးစွဲခြင်းမျာကိုတော့ သင့်တင့်လျောက်ပတ်တဲ့ သုံးဆောင်ခံစားနည်း၊ တစ်နည်းအားဖြင့် နည်းမှန်လမ်းမှန် ကုန်ခမ်းခြင်းဖြစ်တယ်လို့ ဆိုပါတယ်။ နောက်တစ်ခုက- ရေ၊ မီး၊ မင်း၊ ခိုးသူ၊ အမွေခံဆိုးတို့ရဲ့ ကျရောက်လာမည့်ဘေးတို့မှ ထက်ဝန်းကျင် ပိတ်ဆို့ပြီး ဖြစ်တဲ့အတွက် ဒါဟာကို သင့်လျော်တဲ့သုံးဆောင်မှုလို့ ဆိုပါတယ်။\nအထက်မှာဖော်ပြခဲ့တဲ့ သုခများစွာထဲက ဆင့်ပွါးခွဲထွက်လာတဲ့ သုခတွေကတော့ - အတ္ထိသုခ၊ ဘောဂသုခ၊ အာနဏျသုခ၊ အန၀ဇ္ဇသုခ-တို့ပါ။\n(၁)သင့်လျော်တဲ့အချိန်အခါမှာ တရားသဖြင့် ကြိုးစားအားထုတ်ပြီး ရရှိလာတဲ့ စည်းစိမ်တွေရှိလို့ ချမ်းသာမှု ၀မ်းမြောက်မှုရတာက အတ္ထိသုခပါ။\n(၂)တရားသဖြင့် ရှာဖွေရရှိလာတဲ့ စည်းစိမ်တွေကို သုံးဆောင်ခံစားနိုင်၊ ကောင်းမှုကိုလည်း ပြုလုပ်နိုင်လို့ ချမ်းသာမှု ၀မ်းမြောက်မှုရတာက ဘောဂသုခပါ။\n(၃)နည်းသည်ဖြစ်စေ များသည်ဖြစ်စေ ကြွေးမြီများကို တစ်ဦးတစ်ယောက်အား ပေးဆပ်စရာမလိုအပ်လို့ ချမ်းသာမှု ၀မ်းမြောက်မှုရတာက အာနဏျသုခပါ။\n(၄)အန၀ဇ္ဇသုခ -ဆိုတာကတော့ အပြစ်မရှိတဲ့ ကာယကံ ၀စီကံ မနောကံတွေနဲ့ ပြည့်စုံနေတဲ့အတွက် ချမ်းသာမှု ၀မ်းမြောက်မှုရနေတာကို ဆိုပါတယ်။\nဒါကိုပဲ ရှိမှုချမ်းသာ- အတ္ထိသုခ၊ သုံးဆောင်မှု ချမ်းသာ- ဘောဂသုခ၊ ကြွေးမြီမရှိမှု ချမ်းသာ- အာနဏျသုခ၊ အပြစ်မရှိမှုချမ်းသာ- အန၀ဇ္ဇသုခ-လို့ ဆိုရမှာပါ။\nပျော်ရွှင်ချမ်းမြေ့တဲ့ဘ၀တစ်ခုဆိုတာက ပိုင်ဆိုင်မှုတွေနဲ့ သက်ဆိုင်နေပါတယ်။ ပိုင်ဆိုင်တာတွေကို ခံစားသုံးဆောင်ခြင်း၊ သုံးဆောင်တတ်ခြင်းဟာလည်း ပျော်ရွှင်မှုကို ဖြစ်စေတယ်ဆိုတာပါ။ ဒီနေရာမှာ သုံးဆောင်မှုချမ်းသာအပိုင်းကို နောက်ထပ်ဆင့်ပွါးလို့ ချဲ့ကားကြည့်ချင်ပါတယ်။\nယနေ့မျက်မှောက်ကမ္ဘာမှာ လူ့အဖွဲ့အစည်းအတွင်း အသက်ရှင်နေထိုင်ကြစဉ် အကြီးမားဆုံး ခြိမ်းခြောက်မှုဟာ တစ်ဦးချင်းအလိုက် နိုင်ငံအလိုက် နှစ်ဦးနှစ်ဖက် အကြမ်းဖက်ဝါဒ ဖြစ်တယ်လို့ဆိုပါတယ်။ အကြောင်းရင်း ဇစ်မြစ်များကို စုံစမ်းမှုအရ အခြားသူများက အုပ်စုတစ်စုကိုဖြစ်စေ လူမျိုးတစ်ခုကိုဖြစ်စေ ခေါင်းပုံဖြတ်ခြင်း၊ သို့မဟုတ် အခြားလူမျိုးတစ်ခုကို တိုက်ခိုက်သိမ်းပိုက်ခြင်း၊ သိမ်းသွင်းဆွဲဆောင်ခြင်း၊ ဒါမှမဟုတ် အခြားအုပ်စုတစ်ခုက လူမျိုးစုတစ်ခု အုပ်စုတစ်စု၏နယ်မြေကို ကျူးကျော်သိမ်းပိုက်ခြင်းဟာ အဓိကအကြောင်း အချက်ဖြစ်တယ်-လို့ အကြံပြုထားပါတယ်။ မျက်မှောက်ဂလိုဘယ်လိုက်ဇေးရှင်းဟာ များစွာကြွယ်ဝချမ်းသာသော ဘ၀တူ လုပ်ဖော်ကိုင်ဖက်ညီနောင်များက ကမ္ဘာ့အဖွဲ့အစည်းရဲ့ အားနည်းတဲ့ အဖွဲ့အစည်းများကို အမြတ်ထုတ်ရန် အရင်းရှင်ဝါဒ၏ အမြင့်မားဆုံးတိုးတက်မှု၏ အထူးပြုပုံစံတစ်ခု ဖြစ်တယ်-လို့ ဆိုထားပါတယ်။ ဒီအဆိုအရ လူသားတွေဟာ ရရှိဖို့ပိုင်ဆိုင်ဖို့ ခံစားသုံးဆောင်ဖို့အတွက် အပြေးအလွှားရှာနေပါတယ်။\nခံစားသုံးဆောင်မှုအပိုင်းမှာတော့ သုခအမျိုးမျိုးကို ဖွင့်ဆိုနိုင်တဲ့အတွက် ရုပ်ပိုင်းဆိုင်ရာခံစားမှုအတွက် ဦးတည်းမလား စိတ်ပိုင်းဆိုင်ရာအတွက် ရည်စူးမလား ဒါမှမဟုတ် ဘာသာရေးပိုင်းဆိုင်ရာကို ဦးတည်းမလားဆိုတာပါ။ တစ်နည်းအားဖြင့်တော့ တစ်ဖက်ကန်းဆိုတဲ့ ကာမဂုဏ်ချမ်းသာမှုကိုပဲ လုံးဝဦးတည်မလား နှစ်ဖက်မြင်ဆိုတဲ့ ကာမဂုဏ်ချမ်သားကော မြင့်မြတ်တဲ့အရာတွေကော ပြုလုပ်မလား ဆိုတာပါ။ ခပ်မြင့်မြင့်ပြောကြည့်ယင်တော့ လူတစ်ဦးနှင့်တစ်ဦး၊ ဆိုင်တစ်ဆိုင်နဲ့တစ်ဆိုင်၊ ကုမ္မဏီတစ်ခုနဲ့တစ်ခု၊ နိုင်ငံတစ်ခုနဲ့တစ်ခု ဘယ်လိုခွဲဝေသုံးဆောင်မလဲ ဆိုတာပါ။\nဒီတော့ မြတ်ဗုဒ္ဓရဲ့ဒေသနာတော်များဟာ အနာဂတ်ပြန်လည်မွေးဖွါးမှုအတွက် လက်ရှိပျော်ရွှင်မှုကို အချိန်ရွှေ့ဆိုင်းထားတဲ့ ဘာသာရေးဆိုတာရယ်၊ အသက်ရှင်နေထိုင်စဉ်အတွင်း သူတို့၏ဘ၀ကို အမြဲတမ်း ပျော်ရွှင်မှုမရအောင် ဘ၀၏ဆိုးပြစ်များနှင့်ပတ်သက်၍ အဆက်မပြတ် တနှုန်းနှုန်းစဉ်းစားနေစေတယ်ဆိုတာရယ်-အဲဒါတွေကို အထက်ပါ သုခများက ဖြေရှင်းပြီး ဖြစ်ပါလိမ့်မယ်။\nPosted by Maungtinyin (မောင်တင့်ယဉ်) at Monday, June 07, 2010


ပြီးခဲ့တဲ့ ၁၄ရက်နေ့က edwin တို့ကျောင်းက PTC ပါ။အမှတ်တရဖြစ်အောင် တင်လိုက်တာ။စ၀င်ဝင်ခြင်းပဲ\nသူ့ အင်္ဂလိပ်တီချယ်က Edwin ကို International school မှာကျောင်းထားသလားမေးတယ်။ရုတ်တရက်\nကိုယ်ကြောင်သွားတယ်။မထားပါဘူး ဘာဖြစ်လို့လဲပေါ့ ဆိုတော့။Edwin ဟာ sign Language တတ်နေလို့\nတဲ့။အဲတော့မှာ ကိုယ်လဲသဘောပေါက်တယ်။သားလေးဟာ အိမ်မှာ ယူကျုကနေ စကားမပြောတတ်သူ\nတွေသုံးလေ့ရှိတဲ့ A-Z ကို လက်ဟန်နဲ့ပြတာ သူကောင်းကောင်းတတ်ထားတယ်။ကျောင်းမှာ ဆရာမကပဲ\nဆရာမကတော့ Edwin ဟာ စာမှာ ဒီပြင့်ကလေးတွေထက် Advance ဖြစ်နေကြောင်း၊သူ့ကို story book\nပေးရင် သူ့ဘာသာ ၀ါကျတွေ ဖတ်နေတာတွေ့လို့ သူ့နားသွားကြည့်တော့ သူဖတ်နေတာတွေမှန်ကြောင်း၊\nNumber တွေကိုလဲ စာလုံးပေါင်းတတ်ကြောင်း အဲဒါကြောင့် အပြင်မှာ ကျူရှင်ထားသေးလားထပ်မေးသေး\nတယ်။ကိုယ်လဲ အခုထိ ဘယ်ကျူရှင်မှ မထားသေးဘူးဆိုတဲ့ အကြောင်း အိမ်မှာ တစ်ချိန်ကုန် စာရေး တာပဲ\nလုပ်နေလို့ သူရနေတာလို့ ပြန်ပြောလိုက်တယ်။Edwin က အခု ၄ နှစ်ကျော် Nursery ပါ။ရှေ့နှစ် K1 တတ်\nတော့မှာပါ။ဒီဆရာမက ၀င်တာ ၂လလောက်ပဲ ၇ှိသေးပြီး ဒီဆရာမ နဲ့ အရင်ဆရာမ အပြောင်းအလဲမှာ\nedwin တစ်ယောက် ကျောင်းမပျော်ဖြစ်သွားသေးတယ်။သူက ပုဂိုလ် စွဲရှိတယ်။အခုတော့ အားလုံးအဆင်\nပြေသွားချိန်မှာ ကျောင်းကပိတ်ပြီ။အဲချီးမွှမ်းပြီးတာနဲ့ လာပါပြီ နာမည်ကျော် Edwin ရဲ့လက်ပါ။လက်အား\nပျော့ကြောင်း ကတ်ကြေးမကိုင်တတ် မညှပ်တတ်ကြောင်း။အိမ်မှာ ကပ်ကျေးညှပ်လေ့ကျင့်ပေးဖို့ပြောတယ်။\nနောက်တစ်ခုက Edwin ဟာ story ပြောရင် ငြိမ်နားထောာင်ပြီး ပြီးရင် မေးခွန်းတွေ အရမ်းမေးကြောင်း။\nထင်သားပဲ အပြင်မှာလဲ အခု တရစပ် မေးခွန်းတွေ မေးလွန်းလို့ ဆူတောင်ယူရတယ်။သူစာဖတ်တာဝါသနာ\nပါရင် Library သွားပြီး စာအုပ်ငှားပေးဖို့ ဆရာမက ပြောလိုက်တယ်။အမှန်တော့ အိမ်မှာ စာအုပ်တွေ ၀ယ်\nလွန်းလို့မှာ သူ့စာအုပ်တင် အုပ် ၄၀-၅၀ ရှိတယ်။ဆရာမပြောတာကိုမှတ်ထားပြီး နောက်နေ့ Libary သွား\nမယ်ဆိုလို့ လိုက်ပို့ရသေးတယ်။အလကားနေ အပြင်သွားရင် book shopping လုပ်မယ်ပဲ...\nEnglish ဆရာမ နဲ့ ပြောပြီးတော့ chinese သင်တဲ့ ဆရာမနဲ့ တွေ့ရတယ်။အဲ့ဆရာမက အီးလို မတတ်ဖူး\nအဲ့တော့ ဘေးက ဆရာမ တစ်ယောက်က ဘာသာပြန်ပေးတယ်။Edwin ဟာ တရုတ်စာသင်ရင် စိတ်မ၀င်\nစားကြောင်း၊သူ့ကို တရုပ်လိုပြောရင် နားလည်ကြောင်း ဒါပေမယ့် သူ့ကို အမြဲ English လိုပဲ ပြန်ဖြေနေ\nကြောင်း။တရုတ်စာကို နဲနဲ ကျင့်ဖို့ပြောတယ်။\nသူ့အတွက် Chinese ကို ဘယ်လိုလုပ်ပေးရမလဲ မသိလို့ အခုလောလောဆယ် Tien Hsia မှာအပ်ထား\nတယ် နောင်နှစ်အတွက်။K1 မှာအခြေနေကြည်ပီး K2 မှာ တစ်မျိုးစီစဉ်မယ်စိတ်ကူးတယ်။အခုတော့ ငယ်\nသေးတော့ section ထားရင် ပေါင်းသင်းဆက်ဆံရေး ပိုကောင်းမယ်ထင်လို့ ။အဲမှာလဲ english လိုပြော\nနေရင်ဒုက္ခပဲ။ဆရာမက ယူကျု ကနေ chinese နဲ့ ပတ်သတ်တာတွေ့ ဖွင့်ပေးပါလားတဲ့။အဲလို စမ်းကြည့်\nပြီးပီ ကိုယ်တော်က နိုးဆိုပြီး ပိတ်ပလိုက်တယ်။\nဒါကကျောင်းကနေပေးလိုက်တဲ့ ဖိုင် ကျောင်းကိုပြန်ပေးရမှာ။\nမိဘတွေ အပိုင်သိမ်းရမဲ့ သူလုပ်ထားတဲ့ စာအုပ်တွေလဲ ပေး\nဒါက ကျောင်းမှာဆော့ရင် သူ့ကို အမြဲ ကယ်ရီလုပ်တဲ့ကလေးမတဲ့။ဆရာမပြောတာ။\nEdwin ကို သိပ်ဂရုစိုက်တာတဲ့။\nဒါက Letters Recognition Testပါ။\nNumbers တွေကို တရုတ်လိုနဲ့ အီးလို ရောရေးထားတာ\nအဖြူ chinese တီချယ်။\nပန်းရောင် English တီချယ်။\nလေ့ကျင့်ခန်းစာအုပ်တွေကတော့ ကိုယ်ပိုင်ဆိုတော့ မလိုဘူး။ပရိုဖိုင်း ဘုတ်တော့ အားလုံးကော်ပီကူးထားလိုက်မယ်။အဲ့ထဲမှာ တိုးတတ်မှုပြဇယားတွေ အကုန်ပါတယ်။\nPosted by JuneOne at 12:44 AM 1 comments Links to this post\nEdwin ဟာ စကားပြောနောက်ကျတော့ သူစကားစပြီးနဲနဲများများ ပြောတဲ့အချိန် မှာ playgroup ထားဖြစ်\nလိုက်တော့ အခုစကားပြောရင် အင်္ဂလိပ်ဖက် သန်တယ်။ကိုယ်ကိုယ်တိုင်ကလဲ သူကျောင်းမှာ အဆင်ပြေ\nအောင် ဆိုပြီးအိမ်မှာနေ့စဉ်သုံးလေးတွေ ကို အင်္ဂလိပ်လိုပြောပေးလေ့ရှိတာကြောင့်လဲပါမယ်ထင်တယ်။\nအခု နဲနဲကြီးလာတော့ အိမ်ကလူတွေ ပြောတဲ့ မြန်မာ စကားကိုပါ လိုက်ပြောလာတယ်။အဲဒီမှာ အမေနဲ့\nသား ခဏ ခဏ လွဲတာပဲ။\nဟိုတစ်လောက အပြင်မှာ ညစာသွားစားတော့ သူကစားပွဲကနေ ထထွက်သွားတယ်။အမေလုပ်သူကသွား\nလိုက်ခေါ်တော့ ပြန်လာပြီး ခုံအောက်မှာ ဆောင့်ကြောင့်လေးထိုင်နေတယ်။အမေလုပ်သူက သားလေးက\nခုံပေါ်တတ်ထိုင်လေ ဘာဖြစ်လို့လဲ မေးတော့ သူက တစ်စုံတစ်ခု ပြန်ပြောတယ်။ကိုယ့်နားထဲမှာ သူပြောနေ\nတာ အင်္ဂလိပ်လို(Banana) ဘနားနား လို့ ထင်လိုက်တယ်။ဘနားနား ဘယ်ကရမလဲ သားရယ်။မားမား\nနောက်နေ့ကျရင် ၀ယ်ကျွေးမယ် လို့ပြောလိုက်တယ်။အဲနေ့က ထမင်းလဲ သူ သိပ်မစားဘူး။ပြန်တော့ လဲ\nရထားပေါ်မှာ တစ်ခါ ထပ်ပြောတယ်။အမေလုပ်သူကလဲ ဘနားနားပဲ ကြားတယ်။သားရယ် အခု မရှိပါဘူး\nဆို။မနက်ဖန်မှစား ဆိုပြီး ပြောလိုက်တယ်။သူလဲ မကြည်မသာ နဲ့လိုက်လာပြီး အိမ်ရောက်လို့ အိမ်တံခါးလဲ\nဖွင့်ပြီးရော စောနက ရှေ့မှာပြောခဲ့ သလိုပြောပြီး အိပ်ခန်းထဲက အိမ်သာကို တန်းပြေးတော့ တို့လဲ လိုက်ပြီး\nသားဘာဖြစ်လို့လဲ ဆိုတော့ အီးအီးပါ ဗိုက်နာ ဗိုက်နာ တဲ့။သူ့ခင်ဗျာ အီအီးပါချင်လို့ ဗိုက်နာပြောတာ အမေ\nက ဘနားနား ကြားတဲ့အဖြစ်။လမ်းမှာပါမချတာ ကံကောင်း။ထိုင်တာနဲ့ထွက်တာပဲ။သူက ဗိုက်နာလို့သုံးလေ့\nမရှိတော့ အမေလုပ်သူက အင်္ဂလိပ်လို ဘနားနားပြောတယ်ထင်တာပေါ့။သူပြောတဲ့ အချိန်မှာ ပတ်ဝန်းကျင်\nကလဲ နဲနဲဆူနေတာရယ်၊အရင်က အီအီးပါမယ် ပဲပြောဖူးတော့။ဗိုက်နာ ပြောမယ်ဘယ်ထင်မလဲ...........\nတစ်ခါတစ်လေ လမ်းမှာ ခွေးလေးတွေ တွေ့လို့ သူက အမေလုပ်သူကို မာမား what is this?လို့မေးရင်\nအမေလုပ်သူက puppy လေသားရဲ့ ဆို သူက မာမား အဲဒါ ခွေးကလေး တဲ့။အမှန်တော့ သူသိရဲ့သားနဲ့\nအိမ်မှာ တို့နဲ့ သမီးလေး မေ မှာလက်သန်းမှာ အဆစ်လေးဆစ်ပါလို့ အိမ်ကအတူနေ အမက မေ့ကိုချစ်စနိုး\nနဲ့ သမီးရယ် ပြပါအုံး လေးဆစ် ဆိုမေက သူ့လက်ကိုဖြန့်ပြတယ်။အဲဒါ သူ့စိတ်ထဲမှာ လက်ကိုပြောတယ်\nထင်ပုံမရဘူး။သူကလဲ အဲဒီအမကို အန်တီ edwin ကိုပြ ဆိုတော့ အမ က မားမားမှာလဲရှိတယ် သွားမေး\nဆိုပြီး လွှတ်လိုက်တာ သူက အမေဆီရောက်တော့ မားမား where is Lizar(လစ်ဇတ်) ?တဲ့။သူ့စိတ်ထဲ\nမှာ လေးဆစ် ကို အင်္ဂလိပ်လို Lizard ပုတ်သင်ညိုလို အကောင်မှတ်လို့ လိုက်မေးနေတာ...ရီလိုက်ရတာ\nတစ်ရက် သူဆော့တော့ ချော်လဲပြီး ဒူးခေါင်းမှာ အနာရတယ်။အနာရတော့ အမေလုပ်သူက pain pain\nလား။ကဲတာကိုးလို့ ပြောတော့ သူက မားမား ရေးချ ရေးချ ဆိုပြီး လက်နဲ့လဲ ဆွဲပြတယ်။ဘာလဲပေါ့။\nရေသောက်မလို့လား ဆိုတော့လဲ မဟုတ်ဘူး။ရေးချ ရေးချ ဆိုတော့ တို့လဲ သူ အင်္ဂလိပ်လို ပြောနေတာ\nလား၊ဘာလဲ ပေါ့။ကဲ how to spell? မေးလိုက်တော့ ရေးချ နာ..ရေးချ ...နာ တဲ့။အော် အဲ့တော့ မှ သူ\nမြန်မာလိုပြောတာဖြစ်မယ် နငယ်ရေးချ နာလား သား ဆိုတော့။ဟုတ်တယ်တဲ့။ထွင်တာလေ အရင်ကလဲ\nပိန်းပိန်းတို့ နာနာ တို့ပြောနေတာ။အခုမှ စာလုံးလာပေါင်းနေတော့ အမေလုပ်သူ ခေါင်းစားတာပေါ့....\nနငယ် ကိုဘယ်လိုပြောရမလဲ သူမေ့နေတာလေ။ရေးချ တော့ မှတ်မိတယ် ကိုယ်တော်က....\nအဲဒီလို အနာရတော့ အမေ လုပ်သူက အိမ်မှာရှိတဲ့ ပလာစတာ လေးကပ်ပေးတော့ သူသိပ်သဘောကျ\nတယ်။နောက်နေ့ကျတော့ ပလာစတာ အဟောင်းက ကွာသွားတော့ အသစ်မရှိတော့လို့ အမေလုပ်သူ\nက သားရယ် မာမား နောက်နေ့ ၀ယ်ပေးမယ်နော် အခုဒီအတိုင်းနေလိုက်အုံး ပြောထားတာ။နောက်နေ့\nအပြင်ထွက်တော့ မားမား ဟမ်းစတား ဟမ်းစတား ၀ယ်နော်တဲ့။ဟယ်တော့ ဘယ်က ဟမ်းစတား တုန်း\nသားက ဟမ်းစတားဘာလုပ်မှာတုန်း ဟမ်းစတား ဒီမှာ မရာင်းဖူးဆိုတော့...သူ့ဒူးခေါင်းက အနာကိုပြပြီး\nဟမ်းစတား ဒီမှာကပ်လေတဲ့။အဲဒီတော့မှ သဘောပေါက်တယ်။သူအဲ့နေ့က စာလုံးပေါင်းဖတ်နေတာကို\nတွေ့လိုက်တယ်။သူ့စိတ်ထဲမှာ hansaplast ကို ဟမ်းစတားနဲ့ အသံထွက် ဆင်ဆင် မှတ်ထားလိုက်တာ\nသူများကလေးတွေ ချော်လဲလို့ အနာရရင် ငိုကြတယ်။အခု ကိုယ်တော်က ချော်လဲရင် မားမာ နာနာနော်\nဟမ်းစတား ကပ်မယ်နော် ဆိုပြီး ပျော်တောင်နေသေး...\nသူ့ကို အခုချိန် အိမ်ဖော်တို့၊ဒီပြင့်လူတွေ နဲ့ ထားခဲ့ဖို့မပြောနဲ့ အမေလုပ်သူတောင် သူဘာကိုပြောနေတယ်\nဘာကိုဆိုလိုတယ်ဆိုတာ မနဲ ဆက်စပ် စဉ်းစားရတယ်။ဒါတောင် တရုတ်မလာသေးဘူး။\nPosted by JuneOne at 2:20 AM 17 comments Links to this post\nကိုယ်လား ငယ်ငယ်က ခေါင်းမာတယ်။ကိုယ်လုပ်ချင်တာ ကို ဖြစ်အောင်လုပ်တတ်တယ်။ကိုယ့်ဘာသာလုပ်\nချင်တာလုပ်ရရင် စိတ်ချမ်းသာနေတာပဲ။မိဘတွေ အတွက်တော့ ပြောမကောင်း ဆိုမကောင်းတဲ့ သမီးပေါ့။\nဒါပေမယ့် ကိုယ် လမ်းမှန်ကို ရောက်အောင်တော့လျောက်နိုင်ခဲ့တယ်လို့ ထင်တယ်။ကိုယ်က Do or Die\nသမား။ဆုံးဖြတ်ချက်မြန်တယ်၊စိတ်မြန်တယ်။နှေးတုံ့ နှေးတုံ့ လုပ်တဲ့သူတွေ တွေဝေ နေတဲ့သူတွေ ဆိုလုံးဝ\nစိတ်မရှည်သူ။ချိန်းထားရင် ဘယ်တော့မှ နောက်မကျပဲ စောစောရောက်နေတတ်ပီး။အချိန်ထက် နောက်ကျ\nပြီးရောက်လာတတ်သူ များကို စိတ်တိုတတ်သူ။အဲဒီ အဖြစ်မျိုး သူငယ်ချင်းတွေနဲ့ ခဏခဏ ဖြစ်ရတယ်။\nအဲ အိမ်ထောင်ကျလာတော့ အိမ်က လူက ကိုယ်နဲ့ ဆန့်ကျင်ဖက် အဲသလိုလူမျိုးဖြစ်လာကော။သူကတော့\nဘယ်အရာမဆို အကျိုးအမြတ် တွက်ပြီး အဆုံးရှုံး နဲအောင် အချိန်ယူလုပ်တတ်သူ။သူအပြင်သွားလို့\nပြန်လာပြီလား မေးလို့ on the way ဆိုရင် နောက်ထပ် ၂ နာရီလောက်။အဲသလောက် ကြာတတ်သူ။\nအသွင်မတူ အိမ်သူ မဖြစ် ဆိုပေမယ့်လဲ အခုတော့ ကိုယ့် စိတ်ကို တဖြေးဖြေး လျော့ထားခဲ့ရတဲ့ သူ\nဖြစ်လာတဲ့ ကျမ။သားလေး လုပ်တာ ကိုင်တာ နှေးရင် အမေလုပ်သူ ဒီလောက် လှစ်လှစ် ဖြစ်နေရဲ့သား\nနဲ့ နှေးရမလား အဖေတူလေးတွေ ဆိုပြီးမချင့်မရဲ ဖြစ်နေတတ်တဲ့ ကျမ။ကလေးတွေနဲ့ အပြိုင် သူတို့အဖေ\nရဲ့ အကြင်နာကိုလဲ လုချင်သေးတဲ့ကျမ။အခုတလော ကိုယ့်လက်၇ှိအခြေနေကို သိပ်သဘောမကျဘူး။\n2013 မှာ ဘ၀အတွက် တစ်ခုခုလုပ်ချင်နေသေးတယ်။အချိန်တွေ တဖြေးဖြေးကုန်လာပြီ။လွန်ခဲ့တဲ့အနှစ်\nဒီနှစ်မတိုင်ခင်က ဒေါင်ဒေါင်မြည် ဆေးခန်းဆိုတာ မသွားဘူးခဲ့သလောက် ဒီ လပိုင်းတွေမှာ ရောဂါတွေ\nတစ်မျိုးပြီးတစ်မျိုး သောက်လိုက်ရတဲ့ဆေးတွေကလဲ မနည်းမနော။အစတုန်းကတော့ ဘာမှမဖြစ်ဖူးဆိုပြီး\nပေနေခဲ့တာ သူငယ်ချင်းတွေက ဟဲ့နင့်ယောင်္ကျားရှာတာ သူများ စားသွားမယ်ဆိုမှ ဆေးခန်းသွားပြတယ်။\nအရင်တုန်းက အအေးကြိုက်တဲ့ကျမ။ရေဆို ရေခဲရေကိုကြိုက်၊ထမင်းဆိုလဲပူနေရင်မကြိုက်။ဟင်းချိုပူပူတွေ\nလုံးဝမကြိုက်ခဲ့တဲ့ ကျမ....အခုတော့ ရေခဲရေ လုံးဝ မသောက်တော့ပဲ ရေနွေးကို ကြိုက်တတ်ခဲ့နေပြီ။\nထမင်းကိုလဲ ပူပူနွေးနွေး စားချင်လာတယ်။ဒီနှစ်အတွင်းမှာ ပြောင်းလဲလာတာတွေ ပေါ့။\n၃၃ ဆိုပေမယ့်လဲ မရင့်ကျက်သေးပဲကလေးဆန်ချင် နေသေးတဲ့ ကျမ။ခုချိန်မှာအားကိုးရတဲ့ လက်တွဲဖော်\nနဲ့အတူ ကိုယ်က ချစ်မငြီးချစ်ရတဲ့ သားလေးတစ်ယောက်၊သမီးလေးတစ်ယောက်ရှိတယ်။ကျမကိုမွေးခဲ့\nပေးတဲ့ ကျေးဇူးရှင်မိဘတွေ ရှိနေသေးတယ်။ကြွေးဟောင်းဆပ်မကုန်သေးခင် ကြွေးသစ် ဒီရတနာလေး\nတွေ လူလား မြောက်ပြီးအဆင်ပြေပြေ အခြေချနိုင်တဲ့အထိ ပြုစု ပျိုးထောင်ပေးနိုင်ဖို့ နောင် မွေးနေ့ပေါင်း\n၃၀ လောက်ကို အေးအေးချမ်းချမ်း ဖြတ်သန်းခွင့်ရရင် တော်လောက်ပါပြီ......\n(အမှန်တော့ ကြွေးသစ် မဟုတ်ပါ.သူတို့ဆီက ဘာမှ ပြန်ရယူဖို့ မမျှော်လင့်ပါ)\nPosted by JuneOne at 12:00 AM 17 comments Links to this post\nPosted by JuneOne at 4:31 PM3comments Links to this post\nမာမား where is pa pa?\nပါးပါးအလုပ်သွားတယ်လေ သမီးလေး၊သမီးလေးက ပါးပါးကိုချစ်လား\nမားမား မချစ်ဖူး၊မေလင်းလင်း ပါးပါးချစ်\nဒါဆိုလဲ သွားအေ ကျုပ်ဆီမှာ မုန့်လာမတောင်း နဲ့\nပြောပြီး တို့ မီးဖိုချောင်ဖက် ၀င်လာတုံး ဟယ်လို ဟယ်လို အသံကြားတာနဲ့ ဘာများလဲလို့ ဧည့်ခန်းကို\nခေါင်းပြူပြီး ကြည့်လိုက်တော့ အိမ်ဖုန်းကို ယူပြီး သူက ဖုံးဆက်နေလေရဲ့။ဘာပြောနေလဲ အသာနားစွင့်\nဟဲလို ပါးပါး မေလင်းလင်း ပါးပါး ချစ်၊မားမား ချစ်ဖူး၊မေလင်းလင်း ဆိုးတဲ့\nအဖေလုပ်သူဆီဖုန်းဆက်နေတာ။အမှန် သူဖုန်းနံပါတ်လဲ သိတာမဟုတ်ဖူး။သူက အဖေလုပ်သူကိုသိပ်\nအမေလုပ်သူ မီးဖိုချောင်ကနေထွက်လာရင် ဘောကန်သလိုဘာလိုနဲ့ ဖုန်းချပြီး ဘောကန်တယ်။\nအမေလုပ်သူ ပြန်ဝင်သွားနဲ့ ပြန်ဆက်တယ်။\nသူဆော့တဲ့ A-Z ဘလော့တုံးလေးတွေရှိတယ်။သစ်သားပြားမှာကပ်ရတဲ့ဟာလေ။သူ၂နှစ်မပြည့်ခင်တုန်းက\nဒီမှာ ဗီဒီယိုလေး ရိုက်တုန်းကဟာပေါ့။အဲဒီမှာ အခု A ဘလော့တုံးပျောက်နေတာ ကြာပြီ။၇ှာမတွေ့ဘူး။\nသူက အမြဲမေးတယ် A ကို။တို့က ၇ှာမတွေ့ဘူးသမီးရယ်လို့ပြောရတယ်။ဒီနေ့တော့ သူက\nမားမား ဒီမှာ A မားမားကိုင် တဲ့ ဆိုပြီး သူ့လက်ကိုဆုပ်ပြီး တိုလက်ထဲ အတင်းထည့်တယ်။\nတို့လဲ ဟယ် သူ A ကို ဘယ်ကတွေ့လဲပေါ့။ဘယ်ဟုတ်မလဲ ဘာမှမရှိတာကို A ဆိုပြီး ၇ှိချင်ယောင်\nအမေလက်ထဲထည့်တယ်။ပြီးတော့ မားမားပြော မားမားပြောတဲ့..သူဆိုလိုတာ what is this?လို့မေးခိုင်း\nတာ။တို့က ဘာမှမ၇ှိတာကို ရှိချင်ယောင်ဆောင် ကိုင်ထားပြီး မေးရတယ်။အဲဒီတော့ သူက\nthis is A,A for Alligator လို့ပြောပြီး အမေလက်ထဲက မ၇ှိတဲ့ Aကို ၇ှိချင်ယောင်ဆောင်ယူပြီး သစ်သား\nပြားက A အကွက်မှာထဲ့တယ်။အံသြရော...သူဘယ်လိုများ ဒီလို ဆော့နည်းသိပါလိမ့်။\nသမီးလေးဟာ ၁၉လ ကတည်းက A-Z တော်တော်များများ သိတယ်။ဒီမှာ တင်ဖူးတယ်။(ဖဘ)\nမိန်းကလေး မို့လားမသိ ခဏ ခဏ စိတ်ကောက်တယ်။စိတ်ကောက်ရင် ဘယ်သူ့ကိုမှ မကြည့်တော့ဘူး\nဘာမှလဲပြောလို့မရဘူး။သူတစ်နှစ်ကျော် လောက်ထဲက diaper ကို အိပ်ချိန်ပဲ ၀တ်ပေးတာ။သူက\nရှုးပေါက်၊အီးပါ ပြောတတ်နေတော့။အခု အိပ်ချိန် diaper ၀တ်ပေးရင် မကြိုက်ဖူး။ချွတ်မယ်တကဲကဲ။\nနေ့ခင်းဖက် diaper မပါပဲ သိပ်တာ ၂ရက်၇ှိပြီး ရှုးမပေါက်ချဘူး။ဒီနေ့နေခင်း အိပ်ကျတော့ အကိုလုပ်\nသူက နိုးလာပြီး နေမကောင်းလို့ အမေလုပ်သူက ချွေးတွေ သုတ်ပေးလိုက်၊ဖက်လိုက်လုပ်နေတာကို\nနိုးလာတော့ တွေ့သွားပြီး မနာလိုဖြစ်ပြီးစိတ်ကောက်တာ ၁၅ မီးနစ်လောက်ကြာတယ်။သမီးလေး လာ\nရှုးသွားပေါက်မယ် ခေါ်တာလဲ မလိုက်ဘူးပေကပ်နေတယ်။\nအိမ်ပြန်ဖို့ခေါ်တာ မလိုက်ဘဲ အမေကိုပြောင်ပြနေတာ\nကစားကွင်းကနေပြန်ဖို့ခေါ်တာကိုပြန်မလိုက်ဘဲ ဖိနပ်ကို ချွတ်ပြီးကန်လိုက်တယ်။\nသမီးလေးက စိတ်ကောက်တတ်ပေမယ့် အကိုလုပ်သူကိုချစ်တယ်။သူ မီးဖိုချောင်ထဲ ၀င်လာလို့ အမေ\nက သကြားလုံးပေးလိုက်ရင်၊ ကိုးကိုး ဆွိ စားမယ်ဆိုပြီး အကိုလုပ်သူကို သူ့လက်ထဲကဟာပေးပြီး\nအမေလုပ်သူဆီ သူ့အတွက်လာတောင်းတယ်။အမေလုပ်သူနဲ့သူနဲ့ ဟိုတနေ့ က ပြောင်းဖူးစားနေတာ\nအကိုလုပ်သူက ခုံပေါ်မှာ စာဖတ်နေတာ လာမစားဘူး။အဲဒါသူက ပြောင်းဖူးစေ့တွေယူပြီးတော့\nကိုးကိုး စားနော် ရော့ ဆိုပြီး edwin ပါးစပ်ထဲ သွားထည့်ပေးတယ်။နောက်နေ့ ဖရဲသီးစားတော့လဲ\nအဲဒီအတိုင်းပဲ။မနက်အိပ်ယာထလို့ အမေလုပ်သူက မုန့်ကျွးနေတုန်း အဖေလုပ်သူ အိပ်ခန်းထဲက\nထွက်လာရင် သူ့အဖေ ကို ပါးပါး လာလာ မုန့်မုန့် စားမယ် တဲ့။အိမ်မှာနေရတာပျင်းလာရင် KFC\nအဲ အမေ လုပ်သူက အကိုလုပ်သူကို ဆူနေရင်တော့ မာမား ကိုကိုး ဆိုးနော် လင်းလင်း ကွိုင်းကွိုင်းနော်\nလုပ်တတ်သေးတာ။ရှေ့နှစ်တော့ play group ထားရတော့မယ်။ဒီနှစ်တော့ သူ့ပါးပါးက ငယ်သေးလို့တဲ့။\n(လာမယ့် အောက်တိုဘာ ၁၃ မှာ၂နှစ် နဲ့ ၅လ)\nPosted by JuneOne at 1:29 AM6comments Links to this post\nPosted by JuneOne at 9:49 PM 1 comments Links to this post\nတစ်ခါတစ်လေကျရင် စိတ်ထဲမွန်းကျပ်တယ်။တစ်စုံတစ်ခုကို အလိုမကျသလိုခံစားရတယ်။ကိုယ့်ဘ၀ကို\nအခုထိ မကျေနပ်ဘူး။သူငယ်ချင်းတွေက ပြောတယ်..ကျော့ဘ၀က အေးချမ်းလိုက်တာ..အလုပ်လုပ်စရာ\nမလိုဘူးတဲ့။တို့ကျတော့လဲ အလုပ်လဲ လုပ်နိုင် ကလေးလဲမွေးနိုင် တဲ့သူတွေကို သဘောကျတယ်။\nကလေးတွေကို အိမ်ဖော်နဲ့ထားဖို့ကျတော့လည်း ဖြစ်ပါ့မလားစိုးရိမ်။တစ်နေကုန်ကျောင်းထားဖို့ကျတော့လဲ\nသနားနေတာနဲ့ အခုထိ ကိုယ့်ဘ၀က ရေရာသေချာမှု မရှိသေးဘူး။ဈေးဆိုင်လေးဖွင့်ရရင်ကောင်းမလား။\nဒါဆိုကလေးတွေလဲ အနည်းအများ ကြည့်လို့ရတာပေါ့ ဆိုပြီးဆိုင်ခန်းငှားခ ဈေးတွေလိုက်ကြည့်ပြန်တော့\n၀ှုးးးငါ့နှယ် ဆိုင်ငှားခရအောင်တောင်ရှာနိုင်ပါ့မလားနဲ့။၃၃ နှစ်ပြည့်တော့မယ် ဟောက်စ်ဝှိုက် ဘ၀က\nသူ့ကိုလဲအားနာတယ်။အမှန်တော့ သားလေးဘိုက်ကြီးတုန်းက အလုပ်မထွက်ပဲ ဆက်လုပ်ဖို့ကောင်းခဲ့တာ။\nသူနဲ့ကိုယ်နဲ့ စလုံးကို ရှေ့ဆင့်နောက်ဆင့် ရောက်ခဲ့တာ။ကျောင်းလခ၊နေစရိတ် စားစရိတ် အကုန်တာဝန်ယူ\nခဲ့တာ။မှတ်မိသေးတယ် အဲတုန်းက သူ ကတစ်လ လေးရာ တို့ကိုပေးတယ်။NTU မှာ အဆောင်လခက\n၂၂၅ ပေးရတယ်။၁၇၅ ကျန်တာကို အသုံးစရိတ်။ရောက်ရောက်ခြင်း ကိုယ့်ကို ဟန်းဖုံးတစ်လုံးဝယ်ပေး\nတယ်။မှတ်မိသေးတယ် ဆိုနီ အဖြူလေး။သူကတော့ ရောက်ပြီး တစ်နှစ်ကျော်တဲ့ အထိ ဖုံးမကိုင်ဘူး။\nအဲလိုပဲ တို့ ပရောဂျက်လုပ် ဖို့ဆိုပြီး ကွန်ပြူတာ တစ်လုံးဝယ်ပေးတယ်။၁၀၀၀ကျော်ပေးရတယ်။\nကျောင်းတတ်နေတုန်းကလဲ Dissertation ယူလို့ တစ်နှစ်နဲ့ အပြတ်ပြီးအာင်လုပ်ရလို့ သူများတွေ\nလို part time မလုပ်ဖြစ်ဘူး။ကျောင်းပြီးလို့ အလုပ်ရှာမှသာ အလုပ်မရခင် လုပ်ဖြစ်တာ။\nအခုတော့ သူ့ကိုအနည်းငယ် ကူလုပ်ပေးယုံကလွဲပြီး ဘာမှမလုပ်နိုင်။ကိုယ့်ရဲ့မရှိမဲ့ရှိမဲ့ အရည်အသွေးလေး\nတွေ ဒီ HDB အခန်းထဲမှာ ကုန်ဆုံးသွားမှာ နှမျောလှတယ်။တစ်ခုခုတော့ လုပ်မှဖြစ်ပေတော့မယ်။\nPosted by JuneOne at 12:53 AM 13 comments Links to this post\nအိမ်မှာ အခု အိမ်နောက်ဦးစီးလုပ်နေလေတော့။အဓိကကြုံရတာ တစ်နေ့ တစ်နေ့ ဘာချက်ရမလဲဆိုတာပဲ။\nဘယ်လို ဟင်းစပ်တည့်အောင် ချက်ရမလဲ။တစ်မျိုး နဲ့တစ်မျိုး မရိုးရလေအောင် စီမံရပါတယ်။ဒါတောင်\nအိမ်ကလူက ချေးများတတ်သူ မဟုတ်ပဲ အကုန်စားတတ်သူ မလို့ပေါ့။သိပ်မကြိုက်ရင် နဲနဲပဲစား။ကြိုက်ရင်\nအားပါးတရ တွယ်တာပဲ။အခု ကလေးတွေရလာတော့လဲ ကလေးတွေအတွက် အဟာရလဲဖြစ်၊၀မ်းလဲမချုပ်\nအောင်တစ်မျိုးတိုး စဉ်းစားရတာပိုလာရော။လူကြီးကော ကလေးပါ စားလို့ အဆင်ပြေအောင်ချက်ဖြစ်ပေ\nမယ့် စားလို့အဆင်မပြေရင် တစ်မျိုး စီစဉ်ရသေးတာ။\nအိမ်ကလူက အိမ်ဟင်း ထမင်း သိပ်မက်တယ်။မြန်မာဟင်းကို ဆိုလိုတာ။ခရီး ခဏ ခဏ သွားနေရတော့\nဒီမှာနေရင် ဘယ်တော့မှ ပေါင်မုန့်တို့၊ဘာဂါတို့၊ပီဇာ တို့ မစားဘူး။မုန်းလို့တဲ့။ပေါင်မုန့်စားတဲ့ တိုင်းပြည်ဖက်\nများသွားရင် ပြန်လာဖို့ ဟိုဘက်ကနေ လေယာဉ်ပေါ်မတတ်ခင် အာဖျံရေ ထမင်းချက်ထား ငါဒီမှာ ပေါင်မုန့်\nစားရလို့သေတော့မယ် လို့ ဖုန်းဆက်ရင် ကိုယ့်မှာ အပြေးအလွှား စီစဉ်ရတယ်။သူက ငါးပိရည်၊တို့စရာ၊\nဟင်းချို တစ်ခွက်ပါရင် အသားဟင်းတောင် သိပ်မလိုဘူး။သူ ခရီးသွားရင်တော့ ဖရီးပေါ့။ဟင်းကို\nကလေးတွေ အတွက်ပဲ စီစဉ်ပြီး ကိုယ်ကတော့ ကြုံသလိုစားတယ်။ကလေးတွေ အတွက်ချည်းပဲ ချက်တာ\nတောင် တစ်နေ့ တစ်နေ့ ဦးနှောက်ခြောက်ရတယ်။ဒီညကျန်တဲ့ ကြက်သား လေးကို မနက်ဘာနဲ့ရော\nချက်ရရင်ကောင်းမလဲ စဉ်းစားနေရင် မစန္ဒာ ၀တ္ထုလေး သွားသတိရလို့ ပြန်တင်လိုက်တာ။တစ်ပုဒ်လုံး\nမဟုတ်ဘူး။ Burmeseclassic ကနေယူတာပါ။\n၀တ္ထုနာမည်က 'အကြံအဖန်' တဲ့။\nPosted by JuneOne at 1:12 AM3comments Links to this post


Fearless (2006) | MM Movie Store\nမိမိတတျကြှမျးသညျ့သိုငျးပညာနဲ့ဂုဏျမောကျတတျသူဟျောရငျးဂြာ . အမွဲတမျးသိုငျးလောကတှငျနံပါတျတဈဖွဈလိုသညျ့သူ၏အတ်တ . သိုငျးပွိုငျပှဲအပွီးမိခငျနှငျ့ဖတဆိုးသမီးလေး၏အသကျမဲ့ခန်ဓာကိုမွငျလိုကျရသောအခါအရူးတပိုငျးဖွဈသှားခဲ့သညျ့ဟျောရငျးဂြာ . . . တဈဦးတညျးလြောကျသှားရငျကြေးရှာကလေးတှငျသံယောဇငျဖွဈခဲ့မိသညျ့မကျြမမွငျမလေး။\nထိုရှာကလေးတှငျသောငျတငျရငျးဟျောရငျးဂြာနရေပျဇာတိကိုအကွောငျးကွောငျးကွောငျ့ပွနျရသောအခါဘာတှဆေကျဖွဈမလဲ. . . ဟျောရငျးဂြာသညျတရုတျဝူရှုးသိုငျးပညာကိုကမ်ဘာကသိအောငျဖှငျ့ပွခဲ့သညျ့တရုတျနိငျငံ၏အကြျောအမျောသိုငျးဆရာတဈဦးဖွဈသလိုကြှနျတျောတို့၏ယဈမနျးဟုလူသိမြားသညျ့ IPMan၏ဆရာလညျးဖွဈသညျဟုယူဆရပါသညျ။\nဒီဇတျကားလေးဟာ IMDb Rating 7.7အထိရထားသညျ့ဇတျကားဖွဈသညျ့အတှကျအမြိူးတှအေကွိုကျတှမှေ့ာအသအေခြာပါပဲလို့ပွောခငျြပါတယျ။ ကဲ ဒေါငျးလော့ခလုတျလေးအပွေးနှိပျလိုကျဦးစို့။\nမိမိတတ်ကျွမ်းသည့်သိုင်းပညာနဲ့ဂုဏ်မောက်တတ်သူဟော်ရင်းဂျာ . အမြဲတမ်းသိုင်းလောကတွင်နံပါတ်တစ်ဖြစ်လိုသည့်သူ၏အတ္တ . သိုင်းပြိုင်ပွဲအပြီးမိခင်နှင့်ဖတဆိုးသမီးလေး၏အသက်မဲ့ခန္ဓာကိုမြင်လိုက်ရသောအခါအရူးတပိုင်းဖြစ်သွားခဲ့သည့်ဟော်ရင်းဂျာ . . . တစ်ဦးတည်းလျောက်သွားရင်ကျေးရွာကလေးတွင်သံယောဇင်ဖြစ်ခဲ့မိသည့်မျက်မမြင်မလေး။\nထိုရွာကလေးတွင်သောင်တင်ရင်းဟော်ရင်းဂျာနေရပ်ဇာတိကိုအကြောင်းကြောင်းကြောင့်ပြန်ရသောအခါဘာတွေဆက်ဖြစ်မလဲ. . . ဟော်ရင်းဂျာသည်တရုတ်ဝူရှုးသိုင်းပညာကိုကမ္ဘာကသိအောင်ဖွင့်ပြခဲ့သည့်တရုတ်နိင်ငံ၏အကျော်အမော်သိုင်းဆရာတစ်ဦးဖြစ်သလိုကျွန်တော်တို့၏ယစ်မန်းဟုလူသိများသည့် IPMan၏ဆရာလည်းဖြစ်သည်ဟုယူဆရပါသည်။\nဒီဇတ်ကားလေးဟာ IMDb Rating 7.7အထိရထားသည့်ဇတ်ကားဖြစ်သည့်အတွက်အမျိူးတွေအကြိုက်တွေ့မှာအသေအချာပါပဲလို့ပြောချင်ပါတယ်။ ကဲ ဒေါင်းလော့ခလုတ်လေးအပြေးနှိပ်လိုက်ဦးစို့။


အကျင့်စရိုက်ခန့်မှန်းချက် – Myanmar Live\nလူနေမှုပုံစံ / အကျင့်စရိုက်ခန့်မှန်းချက်\nFavorite Flowers Favorite Loves သူနှစ်သက်တဲ့ပန်းဟာသူ့ရဲ့အကျင့်စရိုက်ကိုဖော်ပြတယ်\nSeptember 4, 2019 September 4, 2019 - by arnakorn saengsiritrakun\nသင်စိတ်ဝင်စားနေတဲ့သူကိုအလွယ်တကူချည်းကပ်နိုင်ဖို့အတွက်သူ့ရဲ့စိတ်နေသဘောထားကိုသူကြိုက်တတ်တဲ့ပန်းအမျိုးအစားကတဆင့်ခန့်မှန်းနိုင်မယ့်နည်းနဲ့ ချည်းကပ်ပုံ ချည်းကပ်နည်းကိုတင်ပြပေးလိုက်ပါတယ် ၁။ နှင်းဆီပန်း : သူဟာအလှအပကြိုတတ်သူ အပေါင်းအသင်းတွေရဲ့စိတ်ဝင်စားမှုကို လိုချင်သူ လွတ်လွတ်လပ်လပ်နေတတ်သူဖြစ်ပါတယ် …\nတစ်ပါးသူသင့်အားစိတ်ဝင်စားနေကြောင်းသိနိုင်မယ့် အကဲခတ်နည်း ၆ ချက်\nAugust 21, 2019 August 21, 2019 - by arnakorn saengsiritrakun\nမိုးရာသီဟာလူလွတ်သူငယ်ချင်းတွေကို အထီးကျန်စေတယ်မဟုတ်လား ? ဘယ်အရပ်ကိုပဲကြည့်ကြည့်အတွဲကိုယ်စီနဲ့ ထီးလေး တွေအတူဆောင်း လက်အတူတွဲပြီးသွားနေကြတာကိုမြင်တွေ့ရမှာပါ ဒါပေမယ့်နောက်ဆိုလုံးဝအထီးမကျန်စေရတော့ ပါဘူး ဒီနေ့ဘယ်သူကိုယ့်ကိုကြိတ်ကြွေနေလည်းဆိုတဲ့ …\nအချစ်ရေးခန့်မှန်းနိုင်တဲ့ လက္ခဏာ ၆ မျိုး\nAugust 15, 2019 August 15, 2019 - by arnakorn saengsiritrakun\n၁. ဒီလိုလက္ခဏာမျိုးပိုင်ဆိုင်သူဟာစီးစိမ်ဥစာကြွယ်ဝသူ နဲ့ပေါင်းဖက်နိုင်ကိန်းရှိပါတယ် သင့်ရဲ့လက်တွဲဖေါ်ဟာ အရာရာအားလုံးပြည့်စုံပြီး သင်တို့ရဲ့အချစ်ဟာလည်းဖြောင့်ဖြူးပြီး စိတ်ချမ်းသာခြင်းတို့နဲ့ကျော်ဖြတ်နိုင်ပါလိမ့် မယ်။ ၂. အချစ်စစ်ကိုတွေ့မယ့်လက္ခဏာ …\nသင့်အနာဂတ်ချစ်ခြင်းကို ရောင်ပြန်ဟပ်ကာပေါ်လွင်စေမည့် အမှတ်အသား5ခု\nNovember 28, 2018 - by Mynamar Live\nဥစ္စာဓနများအပြင် အချစ်သည်လည်း တွေးဆ၍မရနိုင်သည့်အရာဖြစ်သည်။ တစ်ခါတစ်လေ ကျွန်တော်တို့ပြီးပြည့်စုံရမည်ဟု …\nသူများထက်ပိုမှန်ကန်တိကျ! သင်ရဲ့ကြိုးစားအားထုတ်မှု ဘယ်လောက်ထိရှိတယ်ဆိုတာ သင့်ရဲ့ဓါတ်ကြီးလေးပါးမှ အကျင့်စရိုက်ကိုခန့်မှန်းကြည့်ရအောင်\nNovember 23, 2018 - by Mynamar Live\nကျွန်ုပ်တို့လူတွေဟာ အရာတခုခုကိုလုပ်ပြီး အောင်မြင်ပြီးဆုံးသည်အထိ လုပ်ဆောင်ရာမှာ ကြိုးစားအားထုတ်မှုခြင်းက ကွာခြားကြပါတယ် …\nသင့်ချစ်သူဟာ ဘယ်လိုလူမျိုးလဲဆိုတာ သင်အကြိုက်ဆုံး ရေခဲမုန့်အရသာမှ အကျင့်စရိုက်ကို ခန့်မှန်းခြင်း\nNovember 16, 2018 - by Mynamar Live\nvanilla အရသာ ရေခဲမုန့် သင့်ချစ်သူဟာ မိမိစိတ်အကြိုက်ကို …


ထိုင်နေတာတောင် ခန္ဓာကိုယ် ကောက်ကြောင်းအလှတွေ အထင်းသားပေါ်လွင်နေတဲ့ မော်ဒယ်လ် သဇင်ဦး - Myanmarload\nထိုင်နေတာတောင် ခန္ဓာကိုယ် ကောက်ကြောင်းအလှတွေ အထင်းသားပေါ်လွင်နေတဲ့ မော်ဒယ်လ် သဇင်ဦး\nလွန်ခဲ့သော ၁ လ က 15:08 May 29, 2020\nချစ်ပရိသတ်ကြီးရေသဇင်ဦးကတော အလန်းစားပုံတွေနဲ့ ပရိသတ်တွေကိုဆွဲဆောင်လိုက်ပြန်ပါပြီ။သူမရဲ့ ခန္ဓာကိုယ်အလှကလည်း ပုရိသတွေကြားမှာ ရေပန်းစားနေတာလည်းဖြစ်ပါတယ်။သူမရဲ့ အလှဟာ ဆွဲဆောင်မှုအပြည့်ရှိပြီး ယောင်္ကျားလေး ပရိသတ်အများဆုံး အားပေးမှုကိုလည်းတွေ့ရပါတယ်။ သူမရဲ့ ဆွဲဆောင်မှုရှိတဲ့ အမိုက်စား ခန္ဓာကိုယ်နဲ့ ကောက်ကြောင်းအလှပုံရိပ်တွေကို အများဆုံး ရိုက်ကူးလေ့ရှိတာကြောင့် ပရိသတ်တွေကြား နာမည်ကျော်ကြားနေတာလည်း ဖြစ်ပါတယ်..။\nသဇင်ဦးက လတ်တလောမှာတော့ အနုပညာလှုပ်ရှားမှုတွေကို ကြိုးစားလုပ်ကိုင်နေပြီး သူမ အားလပ်တဲ့ အချိန်လေးတွေမှာလည်း ပရိသတ်တွေဆီကို အပျင်းပြေဓာတ်ဖမ်းထားတဲ့ အမိုက်စားပုံလေးတွေကို တင်ပေးလေ့ရှိနေတာကြောင့် ပရိသတ်တွေကလည်း တခဲနက် အားပေးနေကြတာပါနော်. ။ ယခုမှာလည်း သဇင်ဦးက သူမရဲ့ လူမှုကွန်ယက် ဆိုရှယ်မီဒီယာကနေ အမိုက်စားကောက်ကြောင်းအလှတွေ ပေါ်လွင်အောင် ဓာတ်ဖမ်းထားတဲ့ ပုံရိပ်တချို့ကို တင်ပေးလါတာပဲ ဖြစ်ပါတယ်.....။\nပုံလေးတွေတိုင်းက ဆွဲဆောင်မှုရှိရှိနဲ့ အလှတွေပိုနေတဲ့အပြင် " မမနဲ့တွေ့ရတာမောင်လေးမင်းဟာကံကောင်းသူ " ဆိုတဲ့ စာသားလေးကိုပါ ရေးသားထားတာဖြစ်လို့ ချစ်ရတဲ့ ပရိသတ်တွေ ကြည့်ရှုစေနိုင်ရန်အတွက် ပြန်လည်မျှဝေပေးလိုက်ပါတယ်နော်. ။ သဇင်ဦးရဲ့ ပုံလေးတွေကို ကြည့်ပြီး ပရိသတ်တွေက အသည်းလေးတွေပေးခဲ့ဖိူ့ မမေ့လိုက်ပါနဲ့အုန်းနော်.။ ဒါ့အပြင် သူမရဲ့ ဆက်လက်လျှောက်လှမ်းမယ့် အနုပညာလှုပ်ရှားတွေကိုလည်း အားပေးလိုက်ကြပါအုန်းနော်...... ။\nSource & Photo credit - Ei Sabal Phyu's facebook account


What is Jailbreak ? Jailbreak ဆိုသည်မှာiOSတွင် ကန့်သတ်မှုများကို ဖောက်ဖျက်၍ မိမိစိတ်ကြိုက် Apple တွင်မရရှိနိုင်သော third-party applications များကို ထည့်သွင်းအသုံးပြုနိုင်အောင် လုပ်ဆောင်ခြင်း ~ ITmanHOME\n02:52 phone, နည်းပညာ No comments\nWhat is Jailbreak ? Jailbreak ဆိုသည်မှာiOSတွင် ကန့်သတ်မှုများကို ဖောက်ဖျက်၍ မိမိစိတ်ကြိုက် Apple တွင်မရရှိနိုင်သော third-party applications များကို ထည့်သွင်းအသုံးပြုနိုင်အောင် လုပ်ဆောင်ခြင်း\nWhat is Jailbreak ...?\nJailbreak ဆိုသည်မှာ တဲ့တိုးပြောရရင် ထောင်ဖောက်သည်ပေါ့။ ဘာကြောင့် ထောင်ဖောက်သည် ဟု ဝေါဟာရတွင် ရသနည်းဆိုတော့ Apple ရဲ့ product များဖြစ်ကြတဲ့ iPhone, iPad, iPod Touch စသော iDevices များကို မသုံးပြုမည်ဆိုပါက သူ၏ Firmware (iOS) တွင် ကန့်သတ်ချုပ်ချယ်မှုများ ထည့်သွင်းထားပြီး၊ ယင်းတို့ကို ဖောက်ဖျက်၍ မိမိစိတ်ကြိုက်၊ Apple တွင်မရရှိနိုင်သော third-party applications များကို ထည့်သွင်း အသုံးပြုနိုင်အောင် လုပ်ဆောင်ခြင်းကို "Jailbreak" လုပ်ခြင်းဟုခေါ်သည်။\nJailbreak ပြုလုပ်နိုင်ရန် software များကို အသုံးပြုကြရသည်။ Software များစွာရှိခဲ့သော်လည်း အဓိက software များအဖြစ်\n1. redsnOw 2. snOwbreeze တို့ကသာ ယခုချိန်ထိ Jailbreak ပြုလုပ်နိုင်ရန version များမြှင့်ပြီး ထောက်ပံ့ပေးနေပါသည်။\nTethered Jailbreak And Untethered Jailbreak\nယင်းကဲ့သို့ Jailbreak ပြုလုပ်ရာတွင်လည်း နည်းလမ်း နှစ်သွယ်ရှိသည်။\n2. UnTethered Jailbreak တို့ဖြစ်သည်။\nApple မှ iOS တစ်ခု Update အသစ်ပေါ်လာတိုင်း Jailbreak tool များက ချက်ခြင်းလိုက်လံ မထွက်ရှိနိုင်ပဲ တစ်ပတ်၊ နှစ်ပတ်ခန့် ကြာသော်မှ ထွက်ရှိလာတတ်ပါသည်။\niOS တွင် ပြန်လည်ပြင်ဆင်ရသော အခက်အခဲ အခြေနေပေါ်မူတည်ပြီး တစ်ခါတစ်ရံ Tethered Jailbreak အနေနဲ့ ဦးစွာထွက်ရှိလာတတ်ပါသည်။ နောက်မှသာ Untethered Jailbreak အနေနဲ့ ထွက်လာပါသည်။\nဆိုသည်မှာ လွယ်လွယ်ပြောရရင် iDevice ကို Jailbreak လုပ်ပေးနိုင်သော်လည်း Device ၏ Power OFF သွားပါက ပုံမှန်အတိုင်း power button ကိုနှိပ်ရုံမျှဖြင့် ပြန် ON ၍မရပဲ Computer ကို အသုံးပြုပြီးမှသာ "Just boot tethered right now" နှင့် ပြုလုပ်ပေးမှသာ Power ON လို့ရပါသည်။\nဒါကြောင့် များသောအားဖြင့် Tethered Jailbreak ကို သိပ်မသုံးကြပဲ Untethered Jailbreak ထွက်သည်အထိ စောင့်စားတတ်ကြပါသည်။\nကတော့ အားလုံးပြီးပြည့်စုံသော jailbreak လို့ပြောရပေလိမ့်မည်။ Device ကို Power ON / OFF ပုံမှန်အတိုင်းပင် ပြုလုပ်ရနိုင်ပါပြီ။\nCredit - http://www.moethagyar.info/2011/08/what-is-jailbreak.html


May Nyane: မျှဝေခံစားခြင်း(၂)\nဒင်းတို့ရဲ့ တာဝန်ကင်းမဲ့ပုံကလည်း အတိုင်းအဆမရှိလွန်လွန်းလှပြီ။\nနာဂစ်ဆိုင်ကလုန်းမုန်တိုင်းကိစ္စမှာ ဒင်းတို့စစ်အစိုးရ ဘယ်လောက်အထိ လူမဆန်ရိုင်းပြသလဲ......စဉ်းစားကြည့်ကြ။\nမုန်တိုင်းမကျခင် ၄၈ နာရီအလိုမှာ ဒီမုန်တိုင်းလာမယ်ဆိုတာ နိုင်ငံတကာက ကြိုတင်သတိပေးထားပါရက်နဲ့ ဒင်းတို့ဘယ်လောက်တာဝန်မဲ့သလဲ။ မုန်တိုင်းအကြောင်း ပြည်သူကိုဘာတွေအသိပေးခဲ့သလဲ။ ဘာတွေကြိုတင်ကာကွယ်ပေးခဲ့သလဲ။ ဘာမှလုပ်မပေးခဲ့တာ အားလုံးအသိပဲ။ ဒီကြားထဲကနေတောင် ၄၈ နာရီကြိုတင်သိပြီး အစိုးရရဲ့ကြိုတင်ဆောင်ရွက်မှုတွေကြောင့် များစွာသက်သာသွားတယ်လို့ ရုပ်မြင်သံကြားကနေ မျက်နှာပြောင်တိုက်ကြေငြာရဲတာဟာ... ဒင်းတို့..... လူတွေကိုလူမထင်လို့\nအခု......လယ်ကွင်းထဲမှာ အလောင်းတွေ ပြန့်ကြဲကုန်ပြီ။ တချို့မိသားစုတွေတစ်ယောက်မကျန်သေကုန်ပြီ။ တချို့မိသားစုမှာ အဘွားကြီးနဲ့ကလေးတစ်ယောက်ပဲကျန်တာ နိုင်ငံတကာရုပ်မြင်သံကြားပေါ်မှာတွေ့နေရပြီ။\nကြားလိုက်ကြရဲ့လား။ ကြည့်လိုက်ရရဲ့လား။ အဘွားကြီးငိုတဲ့အသံ......။\n”တစ်ယောက်မှမကျန်တော့ဘူး......တစ်ယောက်မှမကျန်တော့ဘူး.....။ ကျမနဲ့ဒီကလေးပဲကျန်တော့တယ်။ ကျမဘယ်လို ဖြေရမှာလဲ....တဲ့။”\nစဉ်းစားကြည့်..ဒီအဖွားကြီး ဒီလိုဖြစ်တာ ခင်ဗျားမှာလည်း တာဝန်ရှိတယ်၊ ကျုပ်မှာလည်းတာဝန်ရှိတယ်....ဒီအစိုးရကိုဒီနေရာမှာ နေခွင့် အုပ်ချုပ်ခွင့်ပေးထားတဲ့ ပြည်သူအားလုံး ဘယ်သူမှတာဝန်မကင်းဘူး။ ငါ့ကိုတော့မထိသေးဘူး...။ ငါတော့ချောင်နေသေးတယ်.... နေသာသလိုနေလိုက်ဦးမယ်ဆိုတဲ့အတွေးနဲ့ ရေသာခိုနေဦးမှာလား။ အားလုံးတမိုးအောက်မှာ အတူတူနေသမျှ ကံကြမ္မာက အတူတူပဲဆိုတာ တွေးမိကြရဲ့လား။ ဒီအတိုင်းလက်ပိုက်ကြည့်နေရင် အဲဒီကံကြမ္မာဟာ တစ်နေ့ခင်ဗျားတို့ ကျုပ်တို့ဆီကိုရောက်လာမှာ မလွဲဘူး။ ခင်ဗျားတို့ကျုပ်တို့ သားသမီးတွေဆီကို ရောက်ဦးမှာမလွဲဘူး။ ဒီအစိုးရရှိနေသမျှ ဒီကံကြမ္မာကမလွတ်ဘူးဆိုတာ သိကြပါ။\nတချို့နေရာမှာရွာလုံးကျွတ် အမျိုးပျောက်အောင်သေကုန်ပြီ။ လူတွေရေထဲမှာ ပုပ်ပွနေတာ မြင်မကောင်းဘူး။ ကျွဲသေ၊နွားသေတွေနဲ့အတူ တိရစ္ဆန်လို သေကြရတာဟာ ဖြစ်သင့်လို့ဖြစ်ခဲ့ တာဟုတ်ရဲ့လား။ ကာကွယ်ချိန်ရခဲ့ရက်နဲ့ ဒီလိုဖြစ်ရတာဟာ ဘယ်လောက်ရင်နာစရာ ကောင်းသလဲ။ ဒီအလောင်းတွေကြည့်ပြီး ဒင်းတို့ဘယ်လိုနှလုံးသားမျိုးနဲ့ ခံစားကြသလဲ။ ဒီလိုပြစ်မှုမျိုးကျူးလွန်ထားပြီးနောက် ဒီလိုကုလားထိုင်မှာ ဘယ်လိုစိတ်မွေးပြီး အေးအေးထိုင် နေနိုင်ကြပါလိမ့်။\nဒင်းတို့သတ်တာနဲ့ဘာထူးလဲ။ ဒင်းတို့ကြောင့်မဟုတ်ရင်ဘယ်သူ့ကြောင့်လဲ။ ဒင်းတို့.. စည်းစိမ်မက်လွန်းလို့......။ ဒင်းတို့..အာဏာရူးလွန်းလို့.......။ မဖုံးသင့်တာကိုဖုံးလို့....။ လုပ်သင့်တာကိုမလုပ်လို့......။\nသူတို့အသုံးမကျလို့လူတွေသိန်းနဲ့ချီသေသွားတော့ရော....ဒင်းတို့နည်းနည်းလောက်မှ နောင်တရရဲ့လား။ ဒင်းတို့နည်းနည်းလောက်များ စိတ်မကောင်းဖြစ်ရဲ့လား။ ဒင်းတို့နည်းနည်းလောက်များ အစားအသောက်ပျက်သွားမယ်ထင်လား။ ဒင်းတို့နည်းနည်း လောက်များ အရက်သောက်ပျက်သွားမယ်ထင်လား။ ဝေးသေးတယ်။ ၀မ်းနည်းပါတယ်လို့များ ပြည်သူကိုပြောလို့လား......။ တာဝန်ရှိအစိုးရအနေနဲ့ ပြည်သူကိုတောင်းပန်လို့လား။ ဂျော့ခ်ျဘုရ်ှတောင် ကက်ထရီနာမုန်တိုင်းတိုက်တုန်းက သူပေါ့လျော့တာအတွက် တိုင်းပြည်ကိုတောင်းပန်ရတယ်။\nနိုင်ငံတကာက မနေနိုင်လို့ လူအချင်းချင်း ဒုက္ခရောက်တာ မကြည့်ရက်လို့ ကူညီပါမယ်ဆိုတာတောင် ဗီဇာထုတ်မပေးဘူး။ ပေးတဲ့အကူအညီကို ချောချောချူချူလက်မခံချင်ဘူး။ ကဲ..ဘာသဘောလဲ။ ဆန္ဒခံယူပွဲမှာ သူတို့မဲလိမ်မှာ၊ မဲခိုးမှာ၊ ဆန္ဒခံယူပွဲမတိုင်ခင်မှာ သူတို့အတင်းအဓမ္မထောက်ခံမဲပေးခိုင်းတာကို လူသိကုန်မှာစိုးလို့ မဟုတ်လား။ ဒါကလွဲပြီးဘာရှိဦးမလဲ။\nတဘက်ကိုလည်းကြည့်ဦး။ အချိန်မီအကူအညီမရရင် အငတ်ဘေး၊ ရောဂါဘေးနဲ့ နောက်ထပ်သေမယ့်လူက သိန်းနဲ့ချီသေဦးမှာ။ လူတွေသေမှာကြေမှာကို သူတို့အာဏာ ပွန်းပဲ့သွားမှာလောက်အလေးမထားဘူးဆိုတာ ဘယ်လောက်တောင် ထင်ရှားသလဲ။\nဒီအစိုးရ လုပ်ချင်တိုင်းလုပ်လို့မရအောင်၊ အကူအညီတွေလက်ခံလာအောင်၊ နည်းမျိုးစုံနဲ့ တိုက်တွန်းကြစို့.... ဖိအားပေးကြစို့....\nပြည်သူကလွဲပြီး ဘယ်သူ့ကိုမှ ဒီအစိုးရ မကြောက်ဘူး။ ပြည်သူကိုတော့ သူတို့အကြိမ်ကြိမ်စော်ကားသည့်တိုင်အောင် ကြောက်တော့ကြောက်သေးတယ်။ သူတို့အကျိုးစီးပွားနဲ့ဆန့်ကျင်သူတွေထဲမှာ ရန်သူလို့သူတို့မကြေငြာရဲတာ ပြည်သူပဲရှိတယ်။\nနိုင်ငံတကာကလည်း ပြောကုန်ကြပြီ။ မင်းတို့ဘာလို့ ဒီလောက်တောင်ခံနေကြသလဲတဲ့။ ကျုပ်တို့အခက်အခဲကိုတော့ သူတို့မသိဘူးပေါ့။ နောင်တချိန်မှာ သမိုင်းစာအုပ်ကို ဖတ်တဲ့လူတွေကလည်း အံ့သြကြဦးမယ်။ အဲဒီခေတ်တုံးကလူတွေ ဘာလို့များဒီလောက် ညံ့ကြသလဲပေါ့။ အခုချိန်မှာ ကျွန်ခေတ်တုံးကကျွန်တွေအကြောင်းကိုဖတ်ပြီး ကျုပ်တို့အံ့သြ သလိုမျိုးပေါ့။ နောက်မွေးမယ့်သားသမီးတွေမျိုးဆက်တွေကလည်း အဖေတို့အမေတို့ တာဝန်မကျေကြဘူးဆိုပြီး ကျုပ်တို့ကို အပြစ်တင်ကြဦးမယ်။\nရဟန်းသံဃာကိုသတ်တဲ့အစိုးရ၊ ကျောင်းသားကိုသတ်တဲ့အစိုးရ၊ ပြည်သူကိုသတ်တဲ့အစိုးရ၊ ပြည်သူကိုရန်သူလိုဆက်ဆံသဘောထားတဲ့အစိုးရ၊ အဲဒီအစိုးရကို လက်ပိုက်ကြည့်နေကြတော့ မှာလား။ ဒီအစိုးရခြိမ်းခြောက်တာကို ကြောက်ပြီးသူ့အကြိုက်မဲထည့်ကြဦးမှာလား။ ထောက်ခံမဲထည့်မယ့်သူတိုင်း ဒီအစိုးရရဲ့သွေးစွန်းတဲ့ ဒုစရိုက်မှုမှာ ဘုမသိဘမသိ ကြံရာပါဖြစ်ကြမယ်ဆိုတာ မမေ့ကြပါနဲ့။ မဲလေးတစ်ပြားကိုတော့ရဲရဲပေးကြပါ။ အဲဒါကိုယ့်ပုခုံးပေါ်ကျလာတဲ့ သမိုင်းပေးတာဝန်ပါ။ ကိုယ့်တာဝန်ကိုယ်ကျေကြပါ။ မဲတစ်ပြားဟာ မျက်မှောက်ခေတ် သမိုင်းကို ရေးနိုင်တယ်ဆိုတာ သတိရပါ။ မဲတစ်ပြားဟာ မျက်မှောက်ခေတ် သမိုင်းကို ပြောင်းပစ်နိုင်တယ်ဆိုတာ သတိရပါ။\nအခြေခံဥပဒေကိုကန့်ကွက်ကြပါ။ စစ်အစိုးရကို ကန့်ကွက်ကြပါ။\nဒေါ်မေငြိမ်း နဲ့ အောင်မြတ်ဘုန်း.. တော်တော်ကို ရက်စက်တာပဲ.. နအဖထက် သာတယ်။ အခုကိစ္စပြီးအောင်တောင် မစောင့်နိုင်ဘူးလား? ချိန်မှာ နိုင်ငံရေး အမြတ်ထုတ်ဖို့ လုပ်မနေနဲ့။ ဒုက္ခသည်တွေအတွက် ဘာများကူညီမှာလဲ?\nMa Moe said...\n"In search of Truth" Can you please tell me what Kind of helps you already offered to Burmese People? I just want to say " Sardu"\nIn search of lying\nအခုကိစ္စပြီးတဲ့အထိစောင့်ဆိုတော့ နောက်ထပ်လူဘယ်နှစ်ယောက် ထပ်သေတဲ့အထိ စောင့်ရအုံးမလဲ။ နင့်ဦးနှောက်ထဲမှာ ချီးပဲရှိလား နအဖ ဘာဘဲလုပ်လုပ် အကောင်းပဲ မြင်နေတာ။ အသိမရှိရင်လည်း မရှိသလိုမနေပဲ လာလာပြီး ချီးဦးနှောက်နဲ့ မှတ်ချက်လာပေးနေတာဟာ ပြည်သူလူထု တရပ်လုံးကို စော်ကားရာ ရောက်ပါတယ်။ ဒီလောက်ပြည်သူ လူထုကြီးဒုက္ခရောက်နေတဲ့ အချိန်မှာ ဒီလိုစကားမျိုးလာ ပြောနိုင်တာ လူစိတ်မဟုတ်ဘူး တရိစ္ဆာန်လောက်တောင် အသိတရားမရှဘူး။ သတ္တ၀ါတကောင်လို့တောင် သတ်မှတ်လို့မရတော့ပဲ နအဖ တီထွင်ထားတဲ့ စစ်ရုပ်တခုလို ဖြစ်နေပြီ။\nအော်နေယုံနဲ့ မဖြုတ်ချနိုင်ပါဘူး။ အပြင်လူတွေက အတွင်းလူတွေရဲ့ အခက်အခဲကို မြင်တွေ့ နေရတာတောင်မှ ကြောက်နေကြသေးလားလို့ ပြောထွက်သေးတာတော့ ကျနော် အံသြမိပါတယ်။\nအခု ပြည်သူတွေက ခိုကိုးရာမဲ့ပါ။ အပြင်မှာရှိနေတဲ့လူတွေက အတွင်းကို လှိမ့်ပီး အော်နေကြတာတော့ ကိုယ့်ဘာသာကိုယ်ပြန်ကြည့်ပီး ရှက်ဖို့သင့်ပါတယ်။\nအခု ကျနော်တို့ နိုင်ငံ သုံးမရအောင် ဖြစ်နေပီ။ ကူချင်တာလဲ လွပ်လပ်မှူမရှိ ဒါကိုသိရဲ့သားနဲ့တခါ ပြည်သူတွေကို ထပ်ပီး ကြောက်နေကြသေးလားလို့ စွပ်စွဲတာကတော့ အပြင်က နိုင်ငံရေးသမားတွေက ဘာတွေများလုပ်နေပါသလဲ.\nရင်တွေလဲနာလှပီ.။ ဘာမှလဲ မလုပ်နိုင်ဘူး။\nပြည်သူတွေကို ကြောက်တယ်လို့ အပြင်က အော်မနေပါနဲ့ လက်တွေ့ လုပ်ပြကြပါတော့..။\nအပြင်ကလူတွေက လက်တွေ့လုပ်လို့ရသမျှတွေကိုလည်း အကုန်လုံးလုပ်ကြပါတယ်။ အော်လို့ရတာအော်တယ် လုပ်လို့ရတာလုပ်တယ်၊ အခုလို ပြဿနာမှာ လှူနိုင်သလောက်လည်းလှူတယ် ဘာကျန်သေးလဲ လုပ်လို့ရသမျှ အကုန်လုံးလုပ်ကြပါတယ်။ ဒါပေမယ့် ဘာမှအပြောင်းလဲတာက အဓိက လုပ်ရမည့် ပြည်တွင်းက လူတွေက လုံလောက်တဲ့ လူဦးရေနဲ့ လုံလောက်တဲ့ အတိုင်းအတာအထိ မလုပ်ကြလို့၊ လူအများစုကြီးက ဒီအခြေအနေကို လက်ခံတယ်ပဲ ပြောပြော သည်းခံတယ်ပဲ ပြောပြော ခံနိုင်ရည် ရှိနေသေးလို့ နအဖ အခုထိ ဖိနှိပ်လို့ ရနေတာ ဖြစ်တယ်။ မခံနိုင်လို့ ထလုပ်တဲ့သူက ဘုန်းကြီးနဲ့ ကျောင်းသားလူငယ် အနည်းငယ်၊ ရှိတဲ့သူက သန်း ၅၀ ကျော်။ ခြံစည်းရိုးခွထိုင်တဲ့သူကများများ ဖြစ်နေတော့ အခုလိုပဲ ဆက်ဖြစ်နေမှာပဲ။ အပြင်ကလူတွေက ကိုယ့်တိုင်းပြည်ကို မချစ်ရင် ကိုယ်ရောက်နေတဲ့ နိုင်ငံအသီးသီးမှာ ကိုယ့်စီးပွားရေး ကိုယ်လုပ်ပြီး ကိုယ့်နိုင်ငံကိစ္စ ဘာမှအော် စရာလုပ်စရာ မလိုပဲ နေချင်ရင် အနေသာကြီး နေလို့ရပါတယ်။ ပညာရှင်မဟုတ်တဲ့ အခြေခံ အလုပ်သမားတယောက်ရဲ့ တနေ့လုပ်စာဟာ မြန်မာထမင်း မြန်မာဟင်းကို ကိုယ်တိုင်ချက်စားမယ်ဆိုရင် တလ ကောင်းကောင်းစားလို့လောက်တယ်။ အိုနာကျိုးကမ်း ဖြစ်သွားလို့ ဘာမှ လုပ်မနိုင်တော့တဲ့ ဘ၀ရောက်သွားရင်တောင်မှ ရောက်နေတဲ့ နိုင်ငံတွေမှာ လူသားအခွင့်အရေး အပြည့်အ၀ရှိလို့ လူမှုဖူလှုံရေးစနစ်အထောက်အပံ့ လျှောက်ပြီးနေလို့ ရပါတယ်။ အပြင်မှာ အော်နေတယ်လို့ အပြောခံရတဲ့သူတွေက တချိန်က အထဲမှာ အသက်ပေးပြီး လုပ်လာခဲ့ပြီးမှ ကံကောင်းထောက်မစွာ သေကံမရောက် အသက်မပျောက်လို့ ဆက်ရှိနေသူတွေက များပါတယ်။ ကိုယ်ရောက်နေတဲ့ နေရာမှာ ကိုယ်လုပ်လို့ ရတာကို လုပ်ကြတာ ဖြစ်တယ်။ နောက်ဆုံးတော့ ဇိဝဗေဒ ပညာရှင်ကြီး ချားလ် ဒါဝင်ပြောခဲ့တဲ့ Survival of fittest အတိုင်းပဲ “သက်ရှိအားလုံးဟာ ၎င်းတို့ ရှင်သန်ရာ အရပ်၌ လိုက်လျောညီထွေမှု ရှိပြီး ၎င်းတို့အတွက် အသက်ရှင် ရပ်တည်ရန် လုံလောက်သော အရင်းမြစ် (အစာရေစာ၊ သဘာဝပတ်ဝန်းကျင်နဲ့ ခုခံကာကွယ်နိုင်စွမ်း) ရှိမှသာ ဆက်လက်တည်တံ့နိုင်သည်” ဆိုတဲ့အတိုင်းပဲ ဖြစ်နေပြီလား။ အခု နအဖလက်အောက်မှာ သက်ရှင်ရပ်တည်နေတဲ့ မြန်မာပြည်သားတွေဟာလည်း ချားလ်ဒါဝင် ပြောတဲ့ သက်ရှိ organisms ထဲက organisms တွေပဲမို့ သူတို့က နအဖရဲ့ ဖိနှိပ်မှုကို ခံနိုင်ရည် ရှိနေသေးလို့သာ နအဖလက်အောက်မှာ ဆက်လက်ရှိင်သန်နေနိုင်သေးတယ်လို့ အပြင်ကလူတွေက သဘောထားပြီး ဘာမှမအော်၊ ဘာမှမလုပ်ပဲ နေမယ်ဆိုရင် နေလို့ရတယ်၊ နေနေတဲ့သူတွေလည်း အများကြီးရှိပါတယ် ဒီလိုနေနေရင် နအဖကလည်း အင်မတန် ကြိုက်ပါတယ်။ ဒီလိုမနေနိုင်ပဲနဲ့ အော်နေ၊ လုပ်နေ၊ လှူနေတန်းနေတဲ့သူတွေက အမိနိုင်ငံကို သံယောဇဉ်ရှိပြီး ကိုယ်ရောက်နေတဲ့ နိုင်ငံလို တိုးတက်စေချင်လို့သာ ဖြစ်တယ်ဆိုတာ ပြောချင်ပါတယ်။\n"In Search of Truth" ဟေ့လူကြီး ... .\nအခုကိစ္စဆိုတာ ဘာကိုပြောတာလဲ .. .. . .။\nခင်ဗျားမှာ အသိတရားရော ရှိသေးရဲ့လား။\nAre you In search of truth or In search of the HELL? I think that YOu might be KWE WEL ZER(Poor dogs) who loves to eat the leftover bones of the military dogs.\nနိုင်ငံတော်အကြီးအကဲရဲ့ စေတနာနဲ့ ဥာဏ်အမြော်အမြင်ဆို...